
MDCCCLVI. 


PREFACE. 

The translator has been induced by the following considerations to publish what was 
begun as matter of amusement, and private occupation. 

The employment of translation, oral and written, as the best and readiest mode of 
acquiring a dead language, and of imbuing the mind with its idiom and spirit, does 
not appear to be sufficiently recognised in the practice of the schools of this 
country. 

The translator has long been persuaded that the very remarkable disproportion 
between the time and labour bestowed upon the teaching of the Greek and Latin 
languages, and the knowledge of either acquired by the average of English youth, is 
mainly owing to the neglect of translation, and to the preference shewn for what is 
styled, by courtesy, "original composition." 

Under this system, instead of acquiring new ideas, the young student learns to 
write without them; instead of enriching his language, he does everything to 
impoverish it; instead of learning nice grammatical distinctions, and attaining to 
choice expression and lucid arrangement, he runs off into vague generalities of 
phraseology, which evade ali the difficulties of composition, and overcome none. 

The inadequate results thus commonly obtained, and the natural disappointments 
thence continually ensuing, have given rise to a feeling of doubt, which appears to 
be gathering strength, touching the expediency of retaining the teaching of the 
Greek and Latin languages as the basis of instruction in our schools. People see 
little practical advantage resulting therefrom; and they say that the time and 
energies so fruitlessly bestowed might be better employed in the acquisition of 
knowledge of various kinds more immediately applicable to the wants and purposes 
of life. 

The translator cannot help feeling that, as matters stand at present, there is 
considerable force in the objection thus stated: and that, if it can be alleged with 
truth that, in spite of all the time and labour given, the knowledge acquired is, in 
the great majority of instances, so poor and meagre, so shallow and uncertain, as 
to be looked upon by its possessor as matter rather of painful memory than of 
either interest or profit, the advocates of the old system of classical education have 
certainly no easy task to maintain their position. 

Without, however, entering upon the whole question of the necessity or the value of 
what is called a classical education, for which this is obviously not the place, the 
translator believes that the objection as above stated would gradually be deprived 

of much of its force and truth by substituting in the place of the greater part of the 
original composition, now so universally required, a large and careful employment 
of translation, oral and written, in the routine of our schools. 

With the hope of calling attention to this subject, and not as proposing a model for 
imitation, he has ventured to submit to public criticism the present somewhat novel 
production. He trusts that, however inadequate the translation may be to express 
the force and grandeur of the original, it may, thanks to a revision by more than 
one eminent scholar, be found substantially correct. 

DRAMATIS PERSON/E. 


• JULIUS C/ESAR. 

• Triumviri. 

o OCTAVIUS C/ESAR, 
o MARCUS ANTONIUS, 
o M. /EMILIUS LEPIDUS, 

. CICERO, PUBLIUS, POPILIUS LENA, Senatores. 

• Conjurati. 

o MARCUS BRUTUS, 
o CASSIUS, 
o CASCA, 
o TREBONIUS, 
o LIGARIUS, 
o DECIUS BRUTUS, 
o METELLUS CIMBER, 
o CINNA, 

• FLAVIUS, MARULLUS, Tribuni Plebis. 

• ARTEMIDORUS, Sophista , e Cnido. 

• ARUSPEX. 

• CINNA, Poeta. Alius quidam Poeta. 

• LUCILIUS, TITINIUS, MESSALA, CATO minor, VOLUMNIUS, Bruti et Cassii 
Comites. 

• VARRO, CLITUS, CLAUDIUS, STRATO, LUCIUS, DARDANIUS, Bruti Famuli. 

• PINDARUS, Cassii Mancipium. 

• CALPURNIA, Caesaris Uxor. 

• PORTIA, Bruti Uxor. 

• Senatores , Cives , Famuli , &c. 

Agitur > primum Romae: dein Sardibus: postea ad Philippos. 


JULII C/ESARIS. 

ACTUS I. 

SCENA I. 

ROM/E Via quaedam. 

FLAVIUS, MARULLUS, CIVIUM TURBA. 

Flav.— Hinc, domum, ignavi; apagite, domum; num hodie ferias agitis? Quid? 
Nescitisne nefas esse cuivis artifici die profesto deambulare, nisi insignibus artis 
suae induto? Heus tu! Cujusnam artis tu artifex? 

Civis 1.— Ego, domine, faber lignarius. 

Mar.— Ubi ergo vestis coriacea? ubi regula? quid vult vestitus iste nitidior? Heus et 
tu; quamnam et tu artem? 

Civis 2.— Nullam sane artem ego, domine; opifex sum inops, non artifex. 

Mar.— Qualis ergo opifex? Statim dicas. 

Civis 2.— Honestus, spero, neque infimus; quamvis inter ima hominum versor. 
Mar.— Quale opus, impudens? quale opus tuum? 

Civis 2.—Ne, domine, rumparis. Sin te ruperis, ego te consuere possum. 

Mar.— Mene consuere? quid vis, procax? 

Civis 2.—Calceos nempe tuos, domine. 

Mar.— Ergone sutor es? 

Civis 2.— Immo, sutor, et totus in subula: nTI ego ultra crepidam. Calceorum 
veterum chirurgus sum; illos, quantumvis aegros, redintegro. Eorum qui bovino 
corio insistunt, nulli decentiores quam qui operi meo innituntur. 

Mar.— Quare autem hodie foris? Quid est quod hosce tecum circa vias ducis? 

Civis 2.— Quid? nisi ut calceos terant, quos ad me reparandos ferant. Sed tamen, ut 
verum dicam, domine, ferias agimus, ut Caesarem spectemus, et in ejus triumpho 
laetemur. 

Mar.— Et quapropter "laetemur?" Quam victoriae mercedem secum iste retulit? Quot 
captos duces, qui devincti currum ejus triumphalem exornent? 0 vos stipites, 0 
lapides, 0 si quid sit istis magis iners stupidumque; 0 dura ilia; 0 Romani excordes; 
nonne Pompeium meministis? Quoties in muros et crepidines, in turres 
fenestrasque, immo atque in summa tectorum culmina scandebatis, infantibus 
vobiscum adductis, et diem totum ibi insidebatis, quam patienter expectantes dum 
Magnus per Romae vias pompam duceret: curruque ejus vixdum viso, nonne vos 
tantum clamorem tollebatis, ut ipse contremeret Tiberis, strepitu per concavas ripas 
replicato? Iidemque nunc induitisne vestitum lautiorem, ferias injussi agitis, et 
flores coram illo ipso spargitis, qui super Pompeii cadaver triumphans incedit? 

Abite! domos festinate, flexisque genibus Deos supplicate, ut stragem ingratis 
animis summo jure debitam avertant. 

Fla.— Ite, redite, mi boni; et, ut culpam eluatis, vos, et vestrum consimilis turba, ad 
Tiberim adstantes, lacrymas in alveum instillate, donec, amnis, modo tenuis, 
exundans summam ripam supersiliat. 


[Exeunt CIVES. 

Viden' ut vilis ista faex plebis movetur! taciti consciique dilabuntur. Tu illae ad 
Capitolium; ego hac: statuas, si quas exornatas inveneris, denuda. 

Mar.— Nonne nefas? Lupercalia agimus. 

Fla.— Quid ad rem? Nullam statuam Caesaris tropaeis exornari decet. Ego circumibo, 
vulgusque de viis compellam; idem fac et tu, sicubi confertos videas. Plumis hisce 
nascentibus de ala avulsis, altius Caesar se levare non poterit, qui harum ope trans 
oculos volitaret, nos omnes, utpote servos, de caelo territurus. 


[Exeunt. 


SCENA II. 

ROM/E Platea quaedam. 

Pompa quaedam. C/ESAR, ANTONIUS {in cursum paratus ), CALPURNIA, PORTIA, 
DECIUS, CICERO, BRUTUS, CASSIUS, CASCA, Turba pone sequens , ARUSPEX. 

Caas.—Calpurnia,— 

Case.— Tacendum. Caesar loquitur. 

Calp.— Adsum, Caesar. 


http://www.gutenberg.org/files/46768/46768-h/46768-h.htm 


5/60 



30/01/2019 


The Project Gutenberg E-text of Julius Caesar, by Henricus Denison 


Caes.— Antonio cursum agenti te obviam habeto. Antoni— 

Ant.— Quid? Caesar, domine. 

Caes.— Ne negligas, Antoni, cursus studio, Calpurniam tangere: fertur enim ab 
antiquis mulieres hoc sacro currentium tactu sterilitatis vinculis exsolvi posse. 

Ant.— Non negligam: quum Caesar 'Fiat' dixerit, factum est. 

Caes.— Ordinentur jam ludi, et ne quis absit ritus. 

[ Musica. Tubae. 

Arusp.—C aesar— 

Caes.— Quis me vocat? 

Case.— Taceant omnes. Taceant, inquam. 

[Silent tubae. 

Caes.— Quis ex turba me appellat? Vocem audio exsuperantem tubas, quae 
Caesarem clamat: Dic iterum; Caesar dat aurem. 

Arusp.— Idus caveto Martios. 

Caes.— Quisnam ille est? 

Brut.— Aruspex, qui te cavere Idus Martios jubet? 

Caes.— Coram adducite, ut intuear. 

Case.— Heus tu, e turba veni; in Caesarem converte oculos. 

Caes— Jam quid ais? repetas velim. 

Arusp.— Idus caveto Martios. 

Caes.— Somniat iste; eamus. 

[Exeunt—BRUTO CASSIOQUE relictis. 


Cass.— Annon ad ludos spectandos, Brute? 

Brut.—Minime quidem. 

Cass.— Venias, precor. 

Brut.—Non sum ad ludos aptus. Carei Antoniana ista alacritate. Ne autem tibi 
impedimento sim, abibo. 

Cass.— Jamdudum te observo, Brute. In vultu tuo minus quam olim benignitatis et 
amoris erga me elucescit: te nimis durum et severum habes in amicum 
amantissimum tui. 

Brut.— Erras, rm Cassi: si quando aspectum hunc meum mutaverim, non nisi in 
memet ipsum mutavi. Jactatus sum nuper variis quibusdam animi motibus, 
cogitationibus mihimet ipsi propriis, quae me fortasse austeriorem faciunt. Sed ne 
idcirco doleant mei, (quorum tu Cassi, semper esto) neve neglectum meum alioqui 

interpretentur, quam quod Brutus infelix, ipse sibi confligens benevolentiam suam 
non satis constanter indicet. 

Cass.— Ergo, Brute, mentem tuam hactenus parum intellexi; ideoque cogitationes 
quasdam graves, neque indignas, in hoc sinu meo, quasi in sepulchro habui. Dic 
mihi, Brute optime; num in faciem tuam potes ipse inspicere? 

Brut.— Nequaquam, Cassi; oculos enim non seipsum intuetur, nisi in speculo 
quodam depictum. 

Cass .—Verum dicis. Multum igitur dolemus, Brute, te non istiusmodi speculo potiri, 
quod virtutes occultas tuas tibi aperte reddat, ut tuam ipsius imaginem agnoscere 
queas. Audivi quidem, cum plures optimi in Roma, divo Caesare excepto, de Bruto 
colloquerentur, et sub hujusce saeculi jugo gementes optarent nobili Bruto suos 
oculos non deesse. 

Brut.—Quaenam in discrimina me vis, Cassi, ducere, qui, ut id a meipso exposcam 
quod meum non est, me ita provoces? 

Cass.— Idcirco, Brute optime, auscultes velim; et quum fatearis te non in posse 
imaginem tuam, nisi alia quadam materia repercussam, inspicere, ego, tanquam 
ipse speculum, ea quae, quamvis tua sint, teipsum adhuc latent, modeste tibi 
ostendam. Et ne me suspectum habeas, Brute, utpote levem assentatorem, 
solitumque, Dis invocatis, amorem meum cuilibet obtrudere. Quod si cognoveris me 
quemvis adulari, amplectique; dein eundem calumniari; vel me in epulis compotori 
cuilibet praecordia aperire, me cavendum esse concedam. [Tubae, acclamationes. 

Brut.—Sed quid vult acclamatio ista? vereor ne plebs Caesarem regem fecerit. 

Cass.— "Vereor" dicis? Habeo igitur te nolle Caesarem regem. 

Brut.—Nollem, Cassi; eum tamen bene diligo. Sed quare me hic tamdiu moraris? 
Quid est quod mihi communicatum velis? Si quid, quod ad Reipublicae bonum 
spectat, ex hac parte honorem, ex illa mortem proponas; ego in alterutrum aequis 
oculis inspiciam. Ita enim me Di adjuvent, plus apud me valet honesti nomen quam 
mortis timor. 

Cass .—Istam in te esse virtutem, Brute, non minus quam lineamenta oris tui 
agnosco. Age vero; honor sermonis nostri argumentum esto. Quid nimirum tu et 
populares nostri de hac vivendi conditione censeant non satis scio; sed, quod ad me 
attinet, malim omnino non vivere, quam ita vivere, ut alium quemvis, mihi ipsi 
similem et aequalem, continue pertimescam. Uterque nostrum, aeque ac Caesar, 
liber natus et nutritus: uterque nostrum, aeque ac Caesar, hibernum gelu potest 
pati. Olim, memini, die ventoso frigidoque, cum turbidus Tiber ripas indignabatur, 
mihi Caesar, "Audesne, Cassi, mecum in iratas illas undas insilire, et ad adversam 
ripam natare?" Dicto, togatus insilui, eum sequi jubens. Secutus est Caesar; et 
uterque nervosis brachiis huc illuc fluctus rejicientes animose in adversum 
contendimus. Sed priusquam ad metam adventum est, "Fer opem Cassi," 
clamitabat Caesar, "ne peream." Tum, ut /Eneas, atavus illustris noster, ex Ilio 
flagrante senem Anchisem humeris deportavit, ita ego ex Tiberinis fluctibus 
Caesarem defatigatum eripui. Ecce autem! idem iste Caesar nunc Divus habetur: 
Cassius vilis est, et ad merum Caesaris nutum corpus inclinare coactus. Olim in 
Iberia hic Caesar in febrem incidit; notabam ego ut, ingravescente morbo, tremeret: 
immo, Divus hic tremebat. Notabam labia ejus prae timore pallescere; istiusque 
oculi aciem hebetari, cujus obtutu totus jam trepidat terrarum orbis. Gemere illum 
praeterea audiebam. Immo, et illa ipsa lingua, quae nuper civibus Romanis jussit 

verba observare, et in tabellis inscribere, ea, inquam, lingua, "Eheu, da mihi potum, 
Titini;" flebiliter clamitabat, more puellulae aegrotantis. Dii immortales! stupeo 
attonitus hominem vili adeo et male temperato animo totius humani generis 
majestatem antecedere, et palmam solum sibi auferre potuisse. 

[Acclamationes. Tubae. 

Brut.— Acclamationes iterum audio. Vix dubito quin hi plausus novos quosdam 
honores in Caesarem cumulatos indicent. 

Cass.— Quid mirum, mi bone! Ille, veluti colossus alter, orbem hunc angustum, 
divaricatis cruribus, superstat; et nos, pusilli, nanique, subter hujus ingentia crura 
repimus, timide circumspicientes, modo liceat sepulcra, etiamsi inhonesta sint, 
nobismet reperire. Quid tamen! singulo nos nostrae ipsorum fortunae aliquando 
imperamus. Non astra, mi Brute, sed nosmet ipsi inculpandi, si inferiores existimus. 
"Brutus," "Caesar:" quid nimirum in isto "Caesare?" Cur nomen hoc magis quam illud 
per aures hominum resonet? Ambo simul inscribas; tuum non minus decorum est; 
ambo voce pronuntientur; tuum non minus ora hominum complet; ambo expendas; 
tuum non minus grave est; ambobus ad manes evocandos utaris; Bruti nomini non 
minus quam Caesaris manes obsequentur. 


[Acclamationes. 

Nunc, per Deos omnes et singulos, quali cibo nutritus est hic noster Caesar ut in 
tantum creverit? /Etas nostra, tui te pudeat! 0 Roma, illustrium virorum stirpe 
orbata es! Quando enim praeteriit aetas ulla post Deucalionem, quae uno solo, 
quantumvis eximio, viro inclaruerit? Quando ante haec nostra tempora, quisquam, 
de Roma sermonem habens, dicere potuisset, ingentem ejus ambitum uni soli 
sufficere? Haec Roma nostra profecto eadem videtur; et Romae abunde loci est, quae 
unum tantummodo virum in se hodie complectatur. Proh pudor! ego et tu, Brute, a 
patribus nostris accepimus quemdam olim fuisse Brutum qui kokouc; quos Saipovaq 
pompam regni Romae ostentare non minus quam Regem pertulisset. 

Brut.—Amori tuo, Cassi, nunquam diffisus sum. Quid istud sit ad quod me 
provocatum velis partim suspicor. Quid autem, et de hac re, et de his temporibus 
ipse jamdudum cogitaverim, postea tibi explicabo. In praesenti, obsecro te, per 
amorem nostrum, ne mihi amplius instes. Quae jam locutus es, perpendam; quae 
postea locuturus sis, patienter audiam: et tempus inveniam aptum et ad 
audiendum, et ad, ut in re tam gravi, respondendum. Interea, mi Cassi, hanc meam 
sententiam rumineris velim: Brutum malle paganum esse, quam sub horum 
temporum conditionibus, praesentibus futurisque, se civem Romanum inscribere. 

Cass.— Gaudeo me, tenui sermone licet, scintillam, vel tantulam, ex Bruto 
excudisse. 

[Redit C/ESAR cum suis 

Brut.— Transacti ludi sunt: redit Caesar. 

Cass.—C ascae praetereuntis manicam velle: ille, acri more suo, nobis, si quid hodie 
momenti acciderit, narrabit. 

Brut.—Faciam:—sed animadverte, Cassi—quae in Caesaris fronte iratae ferveant 
maculae! qui aliis omnibus demissi et castigati vultus! Pallet Calpurniae gena; et 
Cicero oculis mustelinis igneisque intuetur, uti in Capitolio solet, si aliquando 
Senatores illi male obtemperaverint. 

Cass.—C asca quid sit nos certos faciet. 

Caes. —Antoni. 

Ant.— Quid jubes, Caesar? 

Caes.— Qui mihi astant, Antoni, obesi sint; bene curata cute; qui noctem edormiunt. 
Cassius iste aspectu macro nimis aridoque est. Cogitat nimis. Tales cavendi sunt. 

Ant.—Ne illum metuas, Caesar; non est ille cavendus; bene natus est, optime 
affectus. 

Caes.— Utinam pinguior esset:—nihil metuo tamen: sin autem Caesaris nomini 
aliquid cum formidine commune esset, neminem novi quem aeque vitandum 
judicarem, ac macrum istum Cassium. Multa legit; notat multa; acta hominum 
usque ad imum perspicit; ludos non, ut tu, Antoni, frequentat; musicam fastidit; 
raro faciem in risum relaxat; aut si unquam riserit, id quasi seipsum irridens facit, 
et sui animi contemptu, qui ad hoc ullomodo moveri possit. Tales semper aegre 
ferunt, si quando alium sibi ipsis superiorem animadverterint: idcirco imprimis 
cavendi sunt. Quod vulgo metuendum est, non quod ego metuo, tibi ostendo; ego 
enim Caesar. Sed veni in dextram, altera enim aure surdior sum, et dic mihi quid de 
illo vere censeas. 


[Exit C/ESAR cum suis—manet CASCA. 
Case.— Togam meam, Brute, vellebas; visne aliquid loqui? 

Brut.— Immo, Casca; dic nobis quid hodie acciderit ut Caesar aspectum adeo tristem 
et severum ferat. 

Case.— Quid? Nonne et tu cum eo eras? 

Brut.— Si cum eo fuissem, quid istud fuerit non a Casca peterem. 

Case.— Diadema nempe illi oblatum erat: oblatumque ille, versa manu, ad hunc 
morem dimovit; plebs statim acclamavit. 

Brut.—Cur autem iterum plausus iste? 

Case.— Propter idem. 

Cass.— Ter plaudebant; quid tertius iste clamor? 

Case.— Propter idem. 

Brut.— Num igitur ter oblatum erat diadema? 

Case.— Scilicet, ter; et ille ter repudiavit; sed lentius lentiusque; plebs autem 
simplex et ingenua in singulam quamque vicem vehementius plaudebant. 

Cass.— Quis illi diadema obtulit? 

Case.— Quis nisi Antonius? 

Brut.— Rem totam nobis, optime, enarra. 

Case.— Peream, si potero. Merae ineptiae erant. Vix notabam. Vidi tamen M. 

Antonium diadema illi offerre;—nec tamen diadema, corollam potius talem qualem 

—et, ut antea dixi, ille eam pro hac vice dimovit. Nihilominus tamen, ut opinor, eam 
desiderabat. Tum iterum obtulit Antonius; dimovit iterum Caesar: sed, me judice, ut 
manus abstineret vix sibi persuasit. Tum tertio obtulit; ille tertio dimovit. In 
unamquamque vicem ululabat turba, scabris manibus plaudebat, pileos sordidos 
sursum jactabat, tantumque male olentis halitus emittebat, eo quod Caesar 
corollam rejiceret, ut Magnus ille pene suffocaretur: ibi enim animo defecit, et 
succubuit: equidem, quod meum erat, non ausus sum ridere, ne, ore aperto, 
faedum et ipse halitum foedum perciperem. 

Cass. —Verumne dicis, Caesarem animo defecisse? 

Case .—In ipso Foro collapsus est, mutus, spumamque ex faucibus edens. 

Brut.— Morbo, fortasse, comitiali captus est. 

Cass .—Non isto morbo Caesar; sed tu, Brute, et ego, et bonus hic noster Casca, illo 
laboramus. 

Case .—Quid vis hercle non intelligo. Caesarem collapsum certo scio. Et per fidem 
meam faex ista populi ei plaudebat, et sibilabat, prout ille placebat aut displicebat, 
tanquam quivis actor esset. 

Brut.—Quid vero dixit, quando in se rediit? 

Case .—Prius nimirum quam defecit, simul ac percepit vulgus laetatum esse quod ille 
corollam rejiceret, tunicam divellit, et guttur feriendum obtulit. (Quodsi ex eo grege 
unus fuissem, meum sit cum damnatis posthac in Erebo versari, si non illico 
percusissem.) Deinde collapsus est; et quando sui compos factus est, supplicabat 
istos praestantissimos suos, ut, si quid male fecisset aut dixisset, morbum, non 
ipsum, in culpa haberent. Paucae quaedam mulierculae, quae mihi adstabant, '0 
hominem miserandum' clamaverunt, et illi ex imo pectore condonaverunt. Sed quid 
vis? Istae Caesari non minus condonassent, etiamsi matres earum trucidasset. 

Brut .—Deinde tristis, uti vidimus, rediit. 

Case.— Scilicet. 

Cass.— Annon Cicero locutus est? 

Case.— Immo, Graece aliquid. 

Cass.— Quanam, obsecro te, sententia? 

Case .—Per oculos, interpretari nequo! Qui intelligebant inter se ridebant, et capite 
annuebant: mihi certe Graecum quoddam erat. Jam vero aliud novi est quod vobis 
dictum velim. Marullus Flaviusque, ausi Caesaris imaginibus ornatus detrahere in 
carcerem ducti sunt. Valeatis. Plus ineptiarum erat quarum vix satis memini. 

Cass.—C aenamne hac nocte mecum, Casca? 

Case.— Nequeo, alibi jussus sum. 

Cass .—Prandiumne cras? 

Case.— Immo, si vivus ego, et tu eadem mente, et prandium gula dignum. 

Cass.—Te expectabo. 

Case.— Bene est. Valeatis ambo. 


[Exit CASCA. 

Brut.— Obtusior sane hic noster factus est: apud scholam prompto eum ingenio 
memini. 

Cass.— Atque adhuc promptus ad agendam rem aliquam gravem et honestam, 
etiamsi hunc obtusum morem prae se ferat. Asperitatem illam in sermonibus pro 
condimento uti solet, ut eorum major sit appetentia. 

Brut.—Ita credo. Jam te relinquo: cras, si vis mecum loqui, aut ego ad te, aut tu ad 
me; ego domi manebo. 

Cass.— Veniam ego. Valeas interim: de statu nostro mediteris. 


[Exit BRUTUS. 

Brutus ille vir profecto nobilis: accidit tamen ut metallum, quamvis generosum, in 
pejus cudi possit. Quam convenit ergo probos cum probis semper versari! Quis 
enim ita constans ut omnes illecebras aspernari queat? Caesar me aversatur; 

Brutum amat: quod si ego Brutus essem, et Brutus Cassius, Cassius non Brutum 
immutaret. Hac nocte scripta quaedam in Bruti fenestras injiciam, varia manu, ut 
plurium esse videantur, quae quanti eum Roma aestimet declarabunt, et quae sit 
Caesaris ambitio tectius indicabunt. Tunc cavet Caesar; eum enim vel 
summovebimus, vel in pejus ipsi ruemus. 


[Exit. 


SCENA III. 

Via quaedam. 

Ex hac parte CASCA, stricto ense , ex illa CICERO. 

Cic.— Salve, Casca: deduxistine Caesarem? Sed quid vult iste anhelitus? cur 
distentis oculis stupes? 

Case.— Annon et ipse trepidas, quum tota terra, moles veluti instabilis, quassatur? 

0 Cicero, vidi ego quercus nodosas vi turbinis furibundi disrumpi, oceanumque 
superbientem tumescere, spumare, furere, quasi gestiret se nubibus minacibus 
intermiscere: sed nunquam adhuc procellae ignem stillanti interfui. Vel bellum civile 
inter se Dii gerunt, vel per hanc stragem homines insolentiores castigant. 

Cic.— Ecquid igitur mirabilius vidisti? 

Case.— Servus quidam, tibi notus, sinistram, quasi ex viginti taedis exardescentem, 
sursum ferebat; nec tamen ignescebat manus. Mihi ipsi ad Capitolium (ecce ensem 
adhuc strictum) obviam venit leo, qui me torve intuens illaesum praeteribat: pavidae 
mulieres in globum coactae terrore ipsa facie mutata, jurabunt vidisse viros ignibus 
succinctos perambulare vias. Heri, meridie ipsa, noctua in foro sedebat, stridens, 
ululansque. Quum haec et talia concurrunt, ne quis dicat, "Hoc aut illud in causa est, 
—Haec omnia secundum naturam sunt." Ego enim ea esse credo quae, in 
quamcunque regionem demissa fuerint, portentosum aliquod mox adfuturum 
denuntient. 

Cic.— Fateor tempus extra ordinem esse: accidit tamen ut homines signa, sensu 
plane signis ipsis opposito, pro arbitrio non raro interpretentur. Caesarne cras ad 
Capitolium? 

Case.— Procul dubio; Antonio enim jussit ut te certiorem faceret. 

Cic.— Vale, ergo, Casca: haec tempestas vix sub dio sustinenda est. 

Case.— Vale, Cicero. [Exit CICERO. 


CASSIUS. 


Cass.— Quis ibi? 

Case.— Romanus. 

Cass.— Vocem Cascae agnosco. 

Case.— Aures non te fallunt. Quae sit haec nox, Cassi? 

Cass.— Honestis gratissima. 

Case.— Quis unquam coelos adeo minaces noverit? 

Cass.— Qui terram adeo sceleribus confertam noverit.—Ego quidem vias 
perambulavi, noctis hujusce periculis obnoxius; et discinctus, uti vides, Casca, 
pectus in fulgura nudavi. Immo etiam, coeli gremio contortis quasi fulminibus 
diffisso, me in ipsum ictum aciemque opposui. 

Case.— Heus! quare tantum coelos provocasti? Humanum est refugere et trepidare, 
quum Dii omnipotentes haec signa, tam diros irae suae praecones, in terram 
demittunt. 

Cass.— Piger es, Casca; vitalibusque iis scintillis quae Romanum decent, vel cares, 
vel fovere non vis: palles, stupesque; stas metuens et attonitus, propter has novas 
coelorum minas: sed si veram causam exquirere velis, quare ignes isti, larvaeque 
fluitantes circum; quare aves et ferae naturas suas insitasque facultates sic in 
portentosam speciem mutent; quare delirent senes, pueri praesagiant; disces haec 
omnia a Diis ita disponi, ut alicujus diri eventus omina et cautelae fiant. Equidem 
possem, Casca, tibi virum nominare, huic dirae nocti, quae tonitrua et fulgura tam 
mira ostentat, manes evocat, rugitque, sicut leo in Capitolio, simillimum; virum 
neque te ipso, neque me, agendo praestantiorem, portentosum tamen et timendum 
non minus quam haec Naturae monstra. 

Case.—Caesarem, ut opinor, indicas. 

Cass.— Quem indicem parum refert: Quirites enim hodierni nervos et membra, 
qualia avi, jactant; sed, proh pudor! patrum nostrorum animi mortui sunt; matrum 
consiliis gubernamur. Haec enim sub jugo servilis patientia nos mulieres arguit. 

Case.— Fertur Senatum cras Caesarem Regem edicturum esse; ea conditione, ut 
diadema, ubicunque velit terra marique, excepta Italia, gerat. 

Cass.— Quae si edixerint, qua deinde ego hunc gladiolum geram satis scio. Cassius a 
servitio Cassium liberabit. Di superi! Hoc vestro munere imbecilli valent, tyranni 
incassum furunt: non enim turris lapidea, non murus aheneus, non carcer clausus, 
validi non vincula ferri, animam hanc cohibere valent. Vita, hujus custodiae 

corporeae pertaesa, viam sibi aperire semper callet. Quod si ego bene noverim, 
sciant omnes, me, quodcunque mihi tyrannis onus imposuerit, id pro arbitrio 
discutere posse. 

Case.— Sic ego, et sic servus quivis, propria manu servitutem suam solvendi 
facultatem habet. 

Cass.— Quare igitur Caesar tyrannus? 0 hominem infelicem! Non lupum ageret, nisi 
quod Romanos oves esse cerneret; non leonem, nisi quod vitulos. Qui incendium 
properari volunt, ex levi quavis stipula ordiuntur. Quam sordida et faeculenta moles 
haec nostra Roma est, quae nihil valet nisi ut ad vilem istum Caesarem illustrandum 
materiem suppeditet! Sed, 0 dolorem meum! quo me perduxisti? Forsan hoc coram 
servo libenti et assentatore locutus sum. Quod si ita est, luendum scio. Esto; ensem 
gero, et discrimen contemno. 

Casc.—C asca sum—non sycophanta, neque perfidus. Manum accipe: si quando in 
haec mala nostra pro virili insurrexeris, ego inter primos ero. 

Cass .—Pactum est. Nunc licet scias, Casca, me jamdudum quibusdam optimis 
nostris persuasisse, ut mecum rem honestam, in primis periculosam, suscipiant; qui 
jam me in porticu Pompeii expectant. Hac enim nocte vix unus quivis vicos tenet; 
ipsa tempestas speciem gerit nostro operi consentaneam, quam maxime cruentam, 
igneam et terribilem. 


CINNA. 

Case.— Tace. Advenit quidam pede concitato? 

Cass.— Cinna est; gressum agnosco; nobis amicus. Cinna, quo properas? 

Cin .—Ut te inveniam. Quis iste? An Metellus Cimber? 

Cass.—Casca est; unus ex nostris. Num me nostri expectant, Cinna? 

Cin .—Gratulor ob Cascam. Quam plena metu est haec nox! Ex nobis sunt qui 
mirabilia viderunt. 

Cass .—Dico tibi, Cinna; num me expectant nostri? 

C/n.-Immo: 0 Cassi, si tantum Bruto nobili partium nostrarum esse persuadere 
posses. 

Cass.— Contentus esto. Cape hanc tabellam, m? bone, et in praetoris sedili ita ponas, 
ut Brutus eam inveniat; hanc in fenestram ejus injice: hac statuam Bruti grandaevi 
incera: dein ad porticum Pompeianum; ibi nos reperies. Num Decius Brutus et 
Trebonius ibi sunt? 

Cin.— Scilicet, omnes, Metello Cimbro excepto, qui te domi tuae quaerit. Abeo, ut has 
tabellas pro jusso disponam. 

Cass .—Deinde ad theatrum Pompeianum. 


[Exit CINNA. 

Veni, Casca; nos Brutum domi suae adhuc jam nocte visemus: tres ejus partes 
jamdudum habemus; uno altero congressu totus noster erit. 

Case.— Ille profecto in corde populari penitus insedit; et quod a nobis factum 
offensae foret, illius consensu, quasi aurum ex plumbo arte magica confectum, in 
rem honestam et laude dignam mutabitur. 

Cass.— Hominem, pretium hominis, necessitatemque nostram recte aestimas. 
Eamus; nox enim jam media est; et priusquam lux advenerit, nos eum e somno 
excitatum omnem nostrum faciemus. 


[Exeunt. 


ACTUS II. 


SCENA I. 

BRUTI Pomarium. 

BRUTUS. 

Brut.— Heus, Lucius! heus, tu!—hora quota est? nequeo per astrorum cursus 
conjicere. Lucius, inquam! Ah utinam istiusmodi sopor meus esset, quamvis 
culpandus. Huc, Lucius, huc; expergiscere, Lucium voco. 

Luc.— Mene, domine, vocabas? 

Brut.—Lucernam in bibliothecam, Lucius; accensa, redi ut sciam. 

Luc .—Factum erit, domine. 


[Exit. 


Brut.—M iam nullam invenio nisi morte ejus. Certe quod meum est, nihil habeo 
quare de illo querar: causa publica est. Regiam coronam appetit:—quae hujus vis in 
naturam ejus futura sit, subit quaestio. Sol viperas in lucem edit; tunc ambulantibus 
cavendum est. Detur—coronam damus—tunc, fateor, aculeo illum armamus, quo in 
nostram injuriam damnumque uti poterit. Tyrannidis haec culpa est, quod pietatem 
et misericordiam ab imperantis statu sejungere solet. Nec, ut verum dicam, 
unquam novi voluntatem et affectus Caesaris plus apud eum quam consilium 
valuisse. Ambitio autem adolescens, uti ex exemplis patet, modestiam scalarum 
vice usurpat; in quas, dum scandit, oculos figit; at, simul ac apicem occupaverit, 
subito se convertit, coelum suspicit, et viles, per quos ascenderat, gradus 
contemptim despectat. Sic fortasse Caesar: idcirco, ne sic, praeveniendum. Et cum 
lis nostra vix satis adhuc coloris prae se ferat ad hoc facinus vindicandum, huc rem 
reducimus; Caesarem imperio addito, in pejus pejusque ruiturum; agendumque cum 
eo veluti cum pullo serpentis, quem, ne, suorum more, noxius excludatur, in ovo 
extingui necesse est. 


LUCIUS. 

Luc.—Lucerna, domine, in bibliotheca accenditur. Silicem apud fenestram quaerenti 
haec charta obsignata mihi in manus venit: dormitum iens non vidi, neque profecto 
ibi erat. 

Brut.— Redi, puer, ad lectum; nondum diluculum est. Annon cras idus Martii? 
Luc.— Here, nescio. 

Brut.—Fastos inspice, et renuntia mihi. 

Luc.— Faciam. 


[Exit LUCIUS. 


Brut.—Fulgura per aerem coruscantia, satis lucis reddunt ut legam. 

[Chartam explicat et legit. 

"Brute, dormis; expergiscere, ut te ipsum videas. An Roma-? Eloquere, feri, 

ulciscere! Dormis, Brute, expergiscere-" Hujusmodi incitamenta saepius obiter 

disposita offendi. "An Roma-?" Sermo sic complendus. An Roma reformidabit 

unum? Quid—Roma? Avi mei ex Romae viis Tarquinium expulerunt, quamvis Rex 
nominabatur. "Eloquere, feri, ulciscere!"—Mene rogas ut eloquar, ut feriam? 0 
Roma, si sic ulciscenda eris, omnia, uti poscis, se pro virili facturum spondet Brutus. 

Luc.— Here, quatuordecim dies Martii effluxerunt. 


[Fores pulsantur. 


Brut.— Bene est. Ad portam; pulsat aliquis. 


[Exit LUCIUS. 

Ex quo me in Caesarem Cassius primum instigabat, dormire nequeo. Quod temporis 
inter actum rei dirae et conceptum intersit, phantasmati vel somnio horribili simile 
est. Tum inter se disceptant Genius et ministri voluntatis humanae, animi affectus; 
et tota hominis natura, civitatis angustae instar, seditione quadam laborat. 

LUCIUS. 

Luc.—Here, Cassius tuus januam pulsat, et te videre cupit. 

Brut.— Num solus est? 

Luc.— Non, here; plures simul. 

Brut.— Nostine? 

Luc.— Non, here; pilei enim in supercilia contracti, palliaque vultus circumfusa sunt, 
ut illos nequaquam agnoscere possim. 

Brut.— Fac ut intrent. Haec conjuratorum manus est. 0 conjuratio! Nonne audes 
noctu etiam vultum minacem tuum revelare, cum mala omnia liberrima sunt? 0 ubi 
igitur invenies antrum ita tenebrosum ut hanc monstrosam faciem tuam interdiu 
abscondere possis? Ne ergo antrum quaeras; sed in risu et comitate delitescas: nam 
si foris eas, specie propria tua induta, non Erebi ipsius caligo ea est ut te 
indeprehensam habeas. 

CASSIUS, CASCA, DECIUS, CINNA, METELLUS CIMBER, TREBONIUS. 

Cass.— Vereor ne somnium tuum interruperimus. Salve, Brute; num importuni 
sumus? 

Brut.— Horam circiter ex lecto sum; totam noctem vigilo. Novine qui tecum sunt? 

Cass.— Scilicet, omnes: quorum nemo te non magni aestimat; et universorum 
civium de te judicium tibimet ipsi probari vult. Hic, Trebonius. 

Brut.— Bene est. 

Cass.— Hic, Decius Brutus. 

Brut.—Bene. 

Cass.— Hi, Casca, Cinna, et Metellus Cimber. 

Brut.— Salvete omnes. At quae cura intempesta vos vigilare facit? 

Cass.— Verbum precor. 

[Inter se alii summisse loquuntur. 


Dec.— Hac parte oriens est: annon hac redit dies? 

Case.— Non, ut mihi videtur. 

Cin. —Pace tua, Decius recte ait; lineaeque istae translucidae, quae nubes tingunt, 
solem praenuntiant. 

Case.— Utrumque erroris convincam. Qua ense monstro, sol exoritur, et in notum 
inclinat, quippe annus adhuc in juventute est: duobus inde mensibus, versus 
Septentrionem magis radios mane emittit, et oriens tunc recta spectat ad 
Capitolium. 

Brut.—Singulus quisque det manum. 

Cass.— Pactum jurejurando confirmemus. 

Brut.— Nollem jurejurando. Si consensus hominum, si patientia nostra, si temporis 
hujus injuria per se non satis valent, pactum jam rumpamus et quisque in lectum 
suum ignavum hinc se recipiat. Dein superbiens tyrannis progrediatur, donec 
unusquisque nostrum invicem quasi sortito deperierit. Sed si haec, quod affirmare 
audeo, satis ignis habent, ut timidos incendant, et muliebres etiam animos in 
audaciam cudant, quo stimulo ad ulciscendum, nisi causa ipsa, indigemus? Quo alio 
pacto, nisi quod Romani sumus, inter nosmet clam foederati? Quo jurejurando; nisi 
quod probi cum probis consentimus, nos vel hoc facturos vel perituros? 
Sacerdotibus nimirum jurejurando opus est; hominibus timidis, et cautis; senibus 
semimortuis, inertibusque iis qui injurias libenter accipiunt: istis denique qui, in 
pravam causam addicti, non fide digni sunt: sed ne nos incepti nostri aequitatem, 
ne effervescentem animorum temperiem ita inquinemus, ut vel causam nostram, 
vel nos ipsos, qui eam acturi sumus, jusjurandum flagitare putemus; cum singula 
quaeque gutta sanguinis qui per venas Romani cujusque fluit, adulterio quodam 
depravata fuerit, si particulam quantulamcunque fidei pactae suae quivis nostrum 
infirmaverit. 

Cass.— Quid autem de Cicerone? Num tentandus est? Me judice, nobiscum quam 
libentissime consentiet. 

Case.—Ne eum omittamus. 

Ciri.— Nequaquam. 

Metell.—Ille maximi erit; cani enim ejus capilli nobis et facinori nostro bonam 
hominum opinionem coempturi sunt. Rumor ibit prudentiam ejus manus nostras 
direxisse, et juventutis nostrae libido sub illius gravitate tuta latebit. 

Brut .—Ne in isto, precor, moremur; neque in concilium admittamus; alienis enim 
inceptis ille nunquam obsecundare vult. 

Cass .—Eum igitur omittamus. 

Case .—Certe non idoneus est. 

Dec .—Nemone praeter Caesarem amovendus? 

Cass .—Prudenter hoc Decius. Me judice, non oportet M. Antonium, Caesari adeo 
dilectum, Caesari superesse. Virum enim sagacem et subdolum experiemur, et, ut 
nos laedat, modo vult, satis capacem: quod ne eveniat, pereat Antonius simul cum 
Caesare. 

Brut.—Truculentiores videbimur, Caie Cassi, si, capite abscisso, membra 
dilacerabimus; quippe in vivum irati, in mortuum item invidi: Antonius enim nil nisi 
membrum Caesaris est. Sacrificiorum, Caie, non laniorum, rem agamus. Contra 
enim animam Caesaris nos omnes contendimus; in anima autem non inest sanguis. 
0, si possemus, animam Caesaris prehendere Caesare ipso integro! Eheu non 
possumus! Interficiendus est Caesar! Eum tamen, ut in nullo metu, ita nec in ira 
occidamus; et quasi Diis escam, uti decet paratam, potius apponamus, quam quasi 
canibus praedam dilaniemus: atque corda nostra dominos sagaces imitentur, qui 
cum ministros suos in furoris impetum praecipitaverint, acto facinore, eosdem illico 
increpare solent. Sic consilium nostrum necessarium, non invidiosum, videbitur, et 
nos potius ultores quam sicarii audiemus. Quod ad M. Antonium, ne illum 
formidandum putemus. Iste enim nihil magis valebit, quam Caesaris brachium, 
Caesaris capite abscisso. 

Cass .—Formido tamen: insitus enim ejus erga Caesarem amor— 

Brut.—Indignus est ut in eo moremur, Cassi. Si Caesarem vere amat, in neminem, 
nisi in seipsum, agere poterit: subtristior fiat, et propter Caesarem moriatur: quod 
tamen vix ab eo expectandum est; ludis enim, licentiae, commissationique addictus 
est. 

Treb .—Nihilo metuendus est: ne pereat: superstes haec postea lusu habebit. 

Brut.—Hora quota est? 

Cass.— Clepsydra nonam indicat. 

Treb.— Abeundum. 

Cass.— Sed adhuc incertum est utrum Caesar foris hodie iturus sit; quippe, 
superstitiosus nuper factus, quae olim contemnebat, phantasmata, somnia, 
prodigia, nunc magni aestimat. Fortasse haec manifesta portenta, insoliti hujus 
noctis terrores, augurumque monita, eum a Capitolio hodie prohibebunt. 

Dec.—Ne solicitus sis. Propositum, qualecunque habet, per me immutabit: quippe 
qui libenter audiat unicornes per arbores, ursos per specula, elephantos per fossas, 
leones per retia, homines denique per adulatores, decipi posse. Sed quum eum non 

ita decipi posse coram affirmaverim mihi arridet, ipse tum quam maxime deceptus. 
Hoc mihi curae sit: eum quoquo velim flectere possum: ipse in Capitolium agam. 

Cass.— Immo et nos omnes simul ad deducendum adfuturi sumus. 

Brut.— Secundamne circiter horam? nec serius? 

Cin .—Nequaquam serius: ea hora omnes prompti sitis. 

Met.— Caius Ligarius Caesarem aegre fert, quod eum de Pompeio bene dicentem 
Caesar reprehenderit: miror neminem vestrum illum tentasse. 

Brut .—Tu igitur, Metelli, domum rediens eum visas: me amat: jamdudum tentavi: 
huc adductum in nostra fingam. 

Cass .—Dies nos invadit: te relinquemus, Brute;—jam diversi eamus: pacti vero 
memores, nos Romanos demonstremus. 

Brut.—Vultum festivum, mi boni, induamus, neque consimilem proposito nostro; et 
quemadmodum callidi actores, partes nostras gestu constanti et indefesso agamus. 
Jam valete omnes. 


[ Exeunt. Manet BRUTUS. 

Luci! mi puer! quid! alte dormis? nil refert: mellito roscidoque sopore fruaris: 
dormis tranquille, quippe qui figurarum et phantasmatum, quae in hominum cerebro 
cura importuna informare solet, inexpertus quiescas. 

PORTIA. 


Por .—MT Brute, mi conjux! 

Brut.— Portia, quid vis? quare e lecto hac hora? non tuae saluti convenit ut te vix 
satis validam matutinis frigoribus objicias. 

Por .—Nec magis tuae. Non benigne, non amanter, Brute, e lecto meo furtim evasisti. 
Ab hesterna caena subito assurgens, meditabundus et suspirans, brachiis involutis, 
perambulabas. Me, quae causa esset quaerentem, obtutu severiori reprimebas: cum 
iterum urgerem, ungue fronti impresso, terram pede impatientius percutiebas. 
Quum insistebam, non minus tacebas; gestuque manus irato ut abirem indicabas; 
quod facere non morata sum, metuens ne nimiam intemperiem in pejus irritarem, 
speransque nihil esse nisi, quod cuivis aliquando accidit, ut parum aequo animo 
esses. Verum! hoc, quodcunque est, te a cibo, a colloquio, a somno prohibet; et si 
oris habitus tantum, quantum mentis, immutari posset, equidem, Brute, vix te 
agnoscerem. 0 mi conjux carissime, doloris tui causam mihi impertiaris precor. 

Brut.—V ix satis valeo; nihil magis. 

Por .—Brutus prudens est, et si non valeret, se promte ad remedia reciperet. 

Brut .—Ergo idipsum ago. Ad lectum, Portia mea. 

Por .—Num Bruto aegrotanti convenit sic discincto ire, et matutini frigoris humores 
imbibere? Num Bruto aegrotanti ex tuto lecto se furtim subtrahere, ut malum noctis 
contactum petat, et gelidam noxiamque auram in suum malum invitet? Non ita est, 
mi Brute; quaedam in praecordiis latet plaga, quae, per gratiam meritumque conjugii 
nostri, mihi non abscondi debet. Te, per formam meam, olim tibi 

commendatissimam, per amorem tuum in me toties promissum; per magnum illud 
foedus nuptiale, quod nos in unum conjunxit, te, flexis genibus, obsecro atque 
obtestor, ut mihi, quae pars animae tuae, vel potius tute ipse, sum, fatearis quare ita 
tristis sis; et qui sint hac nocte tecum collocuti: sex enim septemve, qui vel tenebris 
se confidere vix ausi sunt, ad te convenerunt. 

Brut.— Genua ne flectas, dilectissima Portia mea. 

Por .—Neque enimvero opus esset, modo tibi vere essem dilectissima, Brute. Sed dic 
mihi quae sit pacti conjugalis vis: quatenus valet: num id exceptum habet, ut 
secretis tuis mihi non interesse liceat? ut non omnis tua sim, sed sub certo limite et 
modo? ut nimirum mensae, tori, colloquii, aliquando particeps sim; ut in confiniis, 
non in penetralibus, cordis tui locum habeam. Quod si nihil ultra in me juris est, 
Portia Bruti concubina, non conjux. 

Brut.—Ne ita aias. Vera et honestissima mihi conjux; cara mihi atque intima, oh! 
intima prout sanguis qui in hoc cor moestissimum refluit. 

Por.— Si sic, consilii tui non ignara essem. Foeminam me fateor; eam tamen quam 
Brutus pernobilis sponsam duxit. Foeminam; probatissimam tamen; Catonis filiam. 
Annon me tanto patre genitam, tanto viro conjunctam, caeteris foeminis fortiorem 
putas? Consilia dicas; non sum quae prodam. Ecce! femori meo vulnus ipsius manu 
libenter datum, constantiae pignus. An hoc passa silens, de mariti consiliis non 
silebo? 

Brut .—Dii superi! me tam eximia uxore digniorem faciatis, precor. 


[Fores pulsantur. 

Sed—audisne—aliquis pulsat—in cubiculum redi, mi Portia; brevi deinde interioris 
propositi mei consors et particeps eris: quae acturus sum explicabo, omniaque 
contractae frontis meae signa interpretabor: Sed nunc abeas precor, quam citissime. 

[Exit PORTIA. 


LUCIUS et LIGARIUS. 


Quid est, Luci? 

Luc.—h Egrotans quidam adest qui tecum loqui vult. 

Brut.— Caius Ligarius est, de quo Metellus mentionem fecit. Abi, puer. Quid, C. 
Ligarie? 

Lig .—Imbecilla voce te salutem concedas precor. 

Brut.— 0 fortis Caie, quam parum tempus convenit invaletudini tuae? Utinam te non 
aegrum esse. 

Lig .—Non aeger sum, si Brutus honestum aliquod suscepturus est. 

Brut.—Tale quid suscepturus sum, Ligarie; modo sanae essent aures tuae ad 
auscultandum. 

Lig .—Per Deos omnes quos Roma colit, hoc puncto temporis morbum meum abjicio. 
Anima Romae! Progenies fortis, honestis patribus orta! Tu veluti magica quadam 

arte languescentem spiritum meum excitasti. Jam, te jubente, curram; in res 
inexpugnabiles contendam; immo ad effectum ducam. Quid ergo suscipiendum? 

Brut.— Opus quod aegros sanos faciat. 

Lig.— Annon sani quidam aegri faciendi? 

Brut.—Vere quidem. Quae res sit, Caie, plenius dicam dum istuc, ubi agendum, 
progrediemur. 

Lig .—I prae; sequor; corde jam accenso, ut quamvis inscius agam. Sat mihi Brutum 
ducem novisse. 

Brut.—Venias ergo. 


[Exeunt. 


SCENA II. 

Atrium in /Edibus C/ESARIANIS. 

Tonitrua fulminaque. C/ESAR e lecto. 

Caes .—Neque coelum, neque terra, hac nocte quiescit. Ter in somno Calpurnia 
clamavit, "Ferte opem, adjuvate, Caesarem occidunt." Quis intra? 

FAMULUS. 


Fam.— Quid vis, Domine? 

Caes .—Ut sacrificia confestim fiant, inspectisque victimis, mihi renuntientur. 
Fam .—Factum erit, Domine. 


[Exit 


CALPURNIA. 

Cal .—Quid vis, Caesar? prodisne foris? Non per me tibi hodie licebit. 

Caes.— Caesar prodibit. Quae Caesari minantur, nunquam nisi a tergo minantur: facie 
visa evanescunt. 

Calp.—O Caesar, nunquam moris mei erat ut omina magni facerem: jam vero me 
perterrent. Praesto est qui, praeter ea quae ipsi vidimus audivimusque, dirissima 
signa a custodibus visa refert. Leaenam media via parturisse; hiasse sepulcra, 
mortuos emisisse; turmas igneis ordinibus, et bellico apparatu inter nubila disposito 
concurrere; sanguinem in Capitolium pluere; clangorem praelii medio aere 
resonare; hinnire equos; gemere moribundos; manes circa compita plangere, et 
stridere. 0 Caesar! haec supra Naturae modum sunt; haec me perterrent. 

Caes.— Quid ergo homines evitare possunt, quod Di superi fieri volunt? Caesar 
nihilominus prodibit: haec enim portenta universos, non Caesarem solum, spectant. 

Cal .—Ignobili morituro, nullae ardent cometae; perituro principe, coeli ipsi 
conflagrant. 

Caes .—Timidi saepius, fortes semel tantum, mortem subeunt. Equidem vehementer 
admirari soleo qui sit iste hominum metus; quippe mors, malum ineluctabile, suum 
sibi tempus habet. 


FAMULUS. 


Quid augures ergo? 

Fam.—Je hodie prodire nolunt. Extis enim victimae evulsis, cor abfuit. 

Caes .—Nempe ut nos timidos esse pudeat monent Dii. Caesar animal sine corde 
esset, si hodie prae metu domi se teneret. Nil tale Caesar. Periculum ipsum Caesarem 
seipso magis formidandum confitetur. Quippe nos ambo catuli ejusdem leaenae 
sumus, parti eodem die; sed ego senior natu audaciorque: Caesar ergo prodibit. 

Calp.— Eheu! mi Caesar, fiducia tua prudentia major est. Ne hodie prodeas: 
timiditatem meam, si vis, non tuam, accuses. Marcus Antonius in Senatum eat, et 
te hodie minus valere nuntiet. Hoc te, flexis genibus, obsecro. 

Caes.— Ergo, Marcus Antonius me non valere dicat: ut tibi placeam, domi manebo. 

DECIUS. 


Ecce Decium Brutum; ille nuntius erit. 

Dec.— Salve, Caesar, et valeas: adsum ut te ad Senatum deducam. 

Caes.— Opportunus ades, ut Senatores mei vice salutes, et dicas me hodie venire 
nolle. Non posse, falsum esset, non audere, falsum magis; brevi, non volo. Hoc tu, 
Deci, refer. 

Cal. — Dic Caesarem aegrotare. 

Caes.— Caesarne mendacium mittet? Egone victricem meam manum tam late tuli, ut 
metuam canis quibusdam senibus verum eloqui? I, Deci, dic me venire nolle. 

Dec .—Maxime Caesar, causam quamlibet, precor, addas, ne me nuntiantem 
irrideant. 

Caes.— Stet pro ratione voluntas: non ibo: hoc Senatu satis sit. Tibi autem, quod te 
amo, dicam, hanc Calpurniam meam me domi retinere. Causam praetendit, quod 
hac nocte in somno vidit statuam meam, fontis instar, e centum oribus sanguinem 
profundere; Romanosque plures robustos, et quasi exultantes advenire, qui manus 
in isto cruore lavarent. Haec omnia in cautelam advocat; omina esse ait; malorum 
portenta: quare me ut domi maneam, flexis genibus, precata est. 

Dec .—Pace vestra, non satis recte interpretata est. Felix esse faustumque istud 
somnium affirmo: nempe statua tua, multis ex oribus sanguinem profundens, in 
quo tot Romani exultantes se lavarent, hoc praedicit—Romam ex te sanguinem 
novum hausuram; illustresque viros a te, tuoque nomine, picturas, signa, reliquias, 
notasque sibimet expressuros esse. Calpurniae somnium ita nos interpretari debere 
nullus dubito. 

Caes.— Optime interpretatus es. 

Dec.— "Optime" quidem dices, cum quod amplius tibi nuntiandum habeo acceperis. 
Accipe ergo: Senatus decrevit diadema magno Caesari, hoc ipso die conferendum. 

Quod si te non venturum renuntiaveris, Senatus fortasse animum mutabit. 

Praeterea jocus et ludibrium esset, si quis dicere posset, Senatum dimissum esse, 
donec Caesaris uxor felicius somniaverit. Si Caesar se absconderit, nonne Caesarem 
formidolosum esse homines susurrabunt? Da veniam, Caesar; ingens enim erga te 
amor, audacior fortasse, me ut loquar cogit. 

Caes.— Quam vani metus tui, Calpurnia? Pudet me iis modo obsecutum. Da mihi 
togam; prodire placet:— 

PUBLIUS, BRUTUS, METELLUS, LIGARIUS, CASCA, TREBONIUS, CINNA. 

Ecce Publius, qui me ut ducat petit. 

Pub.— Salve, Caesar. 

Caes.— Et tu, Publi.—Quid, Brute, et tu adeo matutinus? Salve, Casca. Caie Ligarie, 
Caesar tibi non tam inimicus, quam febris ista quae te macrum fecit. Hora quota est? 

Brut.— Tertia est. 

Caes.— Gratias omnibus pro hoc studio vestro et comitate ago. 

ANTONIUS. 

Ecce etiam Antonius, qui sera nocte commisari solet: hodie et ille tamen matutinus. 
Salve, Antoni. 

Ant.— Salve, nobilissime Caesar. 

Caes.— Festinent servi:—pudet me hujus morae. Salve, Cinna:—Metelli, salve:—ah, 
Treboni! habeo de quo tecum largius loqui velim; ne tu mei obliviscaris, et mihi 
prope adsis, ne tui ego obliviscar. 

Treb.— Non obliviscar, Caesar. [ Seorsim ] Immo ita prope adero, ut qui te amant me 
longius abfuisse optaverint. 

Caes.— Ineamus; vini pocula quaedam in promtu sunt. Deinde, amicorum instar, una 
ibimus. 

Brut.— Eheu, Caesar, quod omne instar non sit idem, Brutus ex imo corde deplorat. 


SCENA III. 

Via prope Capitolium. 

ARTEMIDORUS, epistolam legens. 

Art.— Caesar, caveto Brutum; caveto Cassium; ne sit propior tibi Casca; Cinnam 
observa; Trebonio ne fidas; nota Metellum Cimbrum; Decius Brutus te non amat; 
Caium Ligarium injuria ipse affecisti. Una in his omnibus mens, atque ea infensa 
Caesari est. Si non immortalis es, vigil esto. Securitas Proditioni opportunitatem dat. 
Di boni te protegant. Tui observantissimus, ARTEMIDORUS. 

Hic Caesarem praetereuntem expectabo, epistolamque meam, ut qui libellos 
supplices, ei in manus dabo. Piget me virtutem non posse extra invidiae morsum 

degere. Quod si legeris, Caesar, fortasse salvus eris: sin aliter. Fata cum proditoribus 
conspirant. 


SCENA IV. 

Ejusdem vise pars alia , prope BRUTI domum. 

PORTIA, LUCIUS. 

Por.— Hinc, puer, ad Senatum: ne respondeas; hinc quam citissime. Quid stas? 
Luc.— Domina, ut quid vis intelligam. 

Por.— Vellem te prius isse et redisse quam quod agendum sit dicere possim. 0 
Constantia, adsis, adjutrix fias: molem, impedimenta quam maxima inter praecordia 
et linguam interponas. Vir corde, viribus foemina sum. Ah! quam difficile est 
fceminae secreta non proferre! Quae jam in te mora, puer? 

Luc.— Hera, quid agam vis? currendumne est ad Capitolium; nihil ultra? redeundum 
ad te; nihil ultra? 

Por.— Hoc ultra, puer; referas qui sit aspectus domini tui: nam, quum foras ibat, 
aegrotabat: nota praesertim quid agat Caesar: qui proxime supplicatum accedant. 

Ah! quis iste strepitus? Ausculta, sodes. 

Luc.— Nullum, hera, audiebam. 

Por.— Ausculta, dico tibi. Strepitus quidam tumultuosus ad aures, quasi rixantium, 
venit, vento delatus a Capitolio. 

Luc.— Equidem, domina, nihil audio. 

ARTEMIDORUS. 


Por.— Huc, mi bone; unde venis? 

Art.— Domo mea, domina. 

Por.— Hora quota est? 

Art.—Circiter tertiam, ni fallor, domina. 

Por.—C aesarne adhuc in Capitolium? 

Art.—Non adhuc, domina. Ipse stationem quaero, unde eum istuc procedentem 
videam. 

Por.— Num aliquid a Caesare petiturus es? 

Art.— Scilicet, domina: modo Caesar Caesari ita amicus sit ut mihi aurem det, 
obsecrabo ut sibi ipsi caveat. 

Por.— Quid? novistine aliquod periculum ei impendere? 

Art.— Nullum quod noverim, multum quod veritus sim. Valeas, domina. Via hac 
angustior est, et turba quae stipat Caesarem, Senatorum, Praetorum, et de plebe 

supplicantium viro infirmiori gravis erit. In locum minus confertum memet recipiam, 
ex quo magnum Caesarem compellare possim. 


[Exit. 

Por.— Domum redeundum est.—Hei mihi! Quam debile cor foemineum! 0 Brute! Di 
te adjuvent! Ah vereor ne hoc puero in aurem venerit. (Ad puerum) Nempe Brutus 
rogationem profert, cui Caesar vix satis favet. Eheu! vires deficiunt meae:—hinc, 
puer; dominum salutes, dic me festivi animi esse, et quid respondeat refer. 


[Exeunt. 


ACTUS III. 

SCENA I. 

Capitolium; SENATORUM concessus. Turba circa aditus Capitolii. ARTEMIDORUS, 
ARUSPEX. Sonant tubas. Intrant C/ESAR, BRUTUS, CASSIUS, DECIUS, METELLUS, 
TREBONIUS, CINNA, ANTONIUS, LEPIDUS, POPILIUS, PUBLIUS, &C., &c. 

Caes.— Idus Martii aguntur. 

Arus.— Immo, Caesar; sed non exacti sunt. 

Art.— Salve, Caesar; hunc libellum meum percurras, precor. 

Dec.— Trebonius a te humillime petit ut huncce suum quamprimum perlegere tibi 
placeat. 

Art.— 0 Caesar, meum prius. Caesarem proprius tangit: meum prius, maxime Caesar. 
Caes.— Quod meipsum tangit caeteris posthabendum. 

Art.—Ne moreris, Caesar: quin statim legas. 

Caes.— Quid, num delirat iste? 

Pub.— Absiste, procul esto. 

Cass.— Quid est quod in via petitionem facis; veni in Capitolium. 

C/ESAR in Capitolium venit; assurgunt SENATORES. 

Pop.— Vobis hodie bene eventurum spero. 

Cass.— Quid, Popili? 

Pop.— Valeas. [C/ESAREM versus progreditur. 

Brut.— Quid tibi Popilius Laena? 

Cass.— Nobis hodie bene eventurum. Vereor ne proditi simus. 

Brut.— Animadverte ut recta ad Caesarem- 

Cass.— Age, confestim, Casca, ne praeveniamur. Quid faciendum, Brute? Si proditi 
sumus, vel Cassius vel Caesar non hinc rediturus est. Ipse memet occidam. 

Brut.— Ne sollicitus sis, Cassi; Popilius Laena de nostris consiliis nihil. Risum in ore 
habet; neque Caesar vultum mutat. 

Cass.— Trebonius partes suas bene agit; ecce enim, Brute, ut M. Antonium 
subducat. 


[Exeunt ANTONIUS et TREBONIUS. Considunt SENATORES. 
Dec.— Ubi Metellus Cimber? Accedat, et actutum rogationem suam Caesari proferat. 
Brut.— Jam prolaturus est. Sequamur ut eum sustineamus. 

Cin.— Casca, tu primus manum tuam- 

Case.— Jam ne parati sumus? 

Caes.— Quaenam igitur sint, quibus Caesar Senatusque suus mederi debeant. 

Met.—Caesar altissime, maxime, potentissime, Metellus Cimber ad sellam tuam cor 
humillimum affert. 

Caes.— Cimber, te praeventum velim. Hi genuum flexus, haec salutandi assentatio 
communium fortasse hominum sanguinem calefacere posset, ut legem semel 
decretam praescriptamque, puerorum more, immutare vellent. Sed ne inepte putes 
Caesaris sanguinem ita male temperatum, ut per quae stulti molliuntur, mellita 
verba, humiles corporis flexus, servilesque, veluti canum, blanditias, per haec 
dissolvi possit. Frater tuus, ex Senatusconsulto exulat. Si illius causa te prosternis, 
miserasque preces edis, canis blandientis instar, ego, te veluti canem, pede 
repellam. Hoc pro certo habe, Caesarem neque injuria insectari, neque temere 
condonare. 

Met.— Nullane vox erit mea magis digna, quae in magni Caesaris aurem suavior 
sonatura sit, ut ei fratrem meum ab exilio revocare placeat? 

Brut.—Equidem a te, Caesar, supplex, non adulator, peto, ut Publio Cimbro liberam 
redeundi licentiam jam concedere velis. 

Caes.— Quid, Brutus! 

Cass.— Veniam, Caesar, veniam oro. Cassius se vel ad pedes tuos prosternit: Publio 
Cimbro ignoscas precor. 

Caes.— Si ego tibi similis essem, ego, sicut tu, flecti possem. Si possem precibus uti, 
precibus moveri possem. Ego autem constans sum, stellae instar, quae Polus dicitur, 
cujus fixa et immobilis natura nullam inter sidera parem habet. Coelum innumeris 
scintillis variatur, quarum cuique suus ignus, sua lux: uni tamen soli, inter omnes, 
suus semper locus. Non aliter in terrarum orbe. Multi nimirum in eo homines 
degunt, corporibus, sensu, intellectu praediti: unum tamen inter omnes novi, qui 
inexpugnabilis recta usque progreditur; suumque sibi semper vindicat locum. Quod 
ego is sum, vel hoc demonstro: Cimbrum exulare decrevi; Cimbrum exulare 
decerno. 

Ciri.— 0 Caesar,- 

Caes.— Hinc tu! Visne tollere Olympum? 

Dec.—O magne Caesar. 

Caes. —Annon et Brutus frustra supplex? 

Case.— Pro me loquantur manus- 

[CASCA C/ESAREM collo ferit.— C/ESAR lacertum ejus prehendit.—Deinde a pluribus 

percussus , denique a BRUTO, clamat > 

Caes.— Et tu, Brute! Tum cadat Caesar. 

[Moritur.— SENATORES vulgusque diffugiunt. 

Cin.— Libertas! Libertas! Mortua est tyrannis! eamus, per urbem proclamemus. 

Cass.— Quidam ad pulpita publica: proclament populo libertatem, servis 
manumissionem. 

Brut.— Romani, Senatores, ne metuatis; ne diffiguatis: ambitio non nisi suas poenas 
luit. 

Case.— In rostrum, Brute, ascendas. 

Dec.— Et tu, Cassi. 

Brut.— Ubinam Publius? 

Cin.— Hic est, nova hac audacia stupefactus. 

Met.— Una omnes stemus, ne quis forte e Caesarianis,— 

Brut.—Nihil opus est;—Ne metuas, Publi; nihil in te volumus, neque in quemlibet 
alium civem: hoc populo refer, Publi. 

Cass.— Atque abeas statim, Publi; ne turba, in nos impetu facto, tuam simul 
senectutem opprimat. 

Brut.— Ita sit:—nemo propter haec in discrimen veniat, nisi nos qui fecimus. 

TREBONIUS. 


Cass.— Ubi Antonius? 

Treb.— Domum se recepit attonitus. Viri, foeminae, pueri, stupent, clamant, passim 
discurrunt, quasi jam adesset supremus mundi dies. 

Brut.— Fata, quae sit voluntas vestra jam experiri nobis in animo est. Moriendum 
esse satis scimus; quo momento, quot dies intercessuri sint, in hoc laboramus. 

Cass.— Quare, qui e vita viginti annos absciderit, tot annis mortis metum breviorem 
facit. 

Brut.—Quod si concedas, mors ipsa lucro vertitur; et nos erga Caesarem benevoli, 
qui eum ab hoc temporis intervallo formidine pleno liberavimus. Accedamus, 

Romani; corpora inclinemus; dextras usque ad cubitum sanguine Caesaris lavemus; 
gladios intingamus; deinde ad Forum; telisque cruorem stillantibus super capita 
sublatis, Pacem, Libertatem, Manumissionem, uno ore omnes proclamemus. 

Cass.— Inclinemur ergo; lavatio fiat. Quot inde saeculis inter novas gentes, novis 
linguis editae, clarissimae hae nostrae partes in scenam ducentur! 

Brut.— Quoties in ludis Caesar sanguinem profundet, qui jam in pulvere ad Pompeii 
pedes, pulvis ipse, procumbit. 

Cass .—Toties haec nostra conjuratorum manus Patriae liberatores audibimus. 

Dec .—Ne mora sit; prodeamus. 

Cass.— Immo una omnes. Brutus viam ducat; nos, fortissimi Romanorum 
optimique, subsequemur. 


FAMULUS. 

Brut.—Tacendum—aliquis venit: unus ex Antonianis est. 

Fam.— Sic me, genibux flexis, Brute, sic humi prostratum, jussit Antonius tibi 
dicere. Brutus nobilis, sapiens, fortis, honestus est; Caesar potens, fortis, regius, 
amantissimus fuit; Antonius amat et honorat Brutum; timuit, honoravit, amavit 
Caesarem. Si Brutus Antonio concedere velit, ut tuto adveniat, et intelligat qua de 
causa Caesar mortem oppetere meruerit, Antonius non tantum Caesarem mortuum, 
quantum Brutum vivum, amaturus est; et rebus fortunisque Bruti, quicunque casus 
eventuri sint, quam fidelissime se socium additurus. Haec dominus meus Antonius. 

Brut.—Dominus tuus cordatus et fortis Romanus est; qualem eum semper novi. 
Huc, si libuerit, securus adveniat, ut causas facti nostri accipiat. Per fidem meam 
intactus redibit. 

Fam .—Illum confestim adducam. [Exit. 

Brut.— Antonium nostrum fore satis credo. 

Cass .—Vellem quidem ipse; multum vereor tamen; et, quod suspicor, timori meo 
eventus responsurus est. 


ANTONIUS. 

Brut .—Ecce Antonium.-Salve, M. Antoni. 

Ant.—O magne Caesar, itane despectus jaces? Itane omnes victoriae tuae, gloria, 
spolia, triumphi, in hanc brevem angustamque mensuram contrahuntur?—Jamque 
vale.—Romani, quid ultra facturi sitis nescio; cujus mox incidenda vena sit; quis 
alius luxuriat nimis. Sin ego; nulla hora, quam qua Caesar periit, aeque opportuna 
est; nulla tela aeque digna, ac isti enses vestri nobilissimo omnium hominum 
sanguine ditati. Quare obsecro vos, si quid in me meditamini, nunc, dum purpureae 
manus vestrae adhuc tepent fumantque, in me eas convertatis. Si mille annos 
victurus sum, nunquam morti aptior ero; nullus mortis locus mihi magis 
exoptandus, quam hic prope Caesarem meum; nullus mortis modus, quam a vobis 
temporum nostrorum principibus potentissimisque occidi. 

Brut.— 0 Antoni! Ne a nobis mortem poscas. Si tibi nunc crudeles et sanguinolenti 
propter has cruore infectas manus, et hoc praesens facinus, videamur; tamen non 

nisi manus nostras, earumque opus cruentatum cernis; non corda nostra: pia sunt 
ea corda, et pietas ista erga Romam oppressam (pietas enim pietatem, sicut ignis 
ignem, expellit) ipsa hoc in Caesarem fecit. In te autem, M. Antoni, enses nostri 
plumbei sunt; corda nostra et brachia nostra, te, veluti fratrem, summa 
benevolentia et honore amplectuntur. 

Cass.— Suffragium tuum in muneribus conferendis singulo cuique nostro par erit. 

Brut.— Id unum a te petimus, ut quiete agas, donec plebem jam metu perturbatam 
sedaverimus; deinde, quare ego Caesarem, quamvis dilectum, nihilominus tamen 
ense meo percusserim, tibi rationem reddam. 

Ant .—Vos prudenter egisse nullus dubito. Det mihi quisque vestrum manum suam 
cruentatam: primus, Marce Brute, tuam;—dein, tuam, Caie Cassi;—tuam, Deci 
Brute;—mox tuam, Metelle;—tuam, Cinna;—tuam, mi Casca;—tuam denique, 
Treboni; te ultimum appello, nec minus amo tamen. Factio nobilis! Eheu! quid 
dicam? mea enim fama jam eo usquo in lubrico est, ut vel timidus, vel adulator, 
uterque vilissimus, habendus sim. Nihil verius quam quod te amabam, Caesar: 
quare, 0 omnium nobilissime, si anima tua nunc in nos nostraque despiciat, nonne 
illud injuriosius quam ipsa caedes videbitur, Antonium tuum hujusmodi foedus inire, 
ultro acceptis, coram ipso tuo cadavere, cruentatis hostium tuorum manibus. Quod 
si in me tot oculi, quot in te vulnera, tantusque ex iis fletus, quantus ex his sanguis, 
manaret, hoc melius me deceret quam sic amice cum inimicis tuis pacisci. Veniam 
oro, Juli!—Hic tu, cervus ingens, canibus circumventus, hic occidisti. Atque hic 
spoliis tuis ornati, sanguine tuo fucati, venatores te circumstant. Tibi orbis terrarum 
saltus erat. Tu in saltu isto dominus. 0 quam, cervi instar, a principibus pluribus 
percussi, hi tu procumbis! 

Cass.— Quid, Marce Antoni! 

Ant .—Veniam precor, Caie Cassi: mihi hoc saltem liceat: quod vel inimicissimi 
Caesaris non negaturi sunt, quanto magis id amicissimus dabit. 

Cass .—Non quod Caesarem laudas, te insimulo; sed quale pactum nobiscum icturus 
sis, hoc scire velim. Utrum inter amicos numerandus es, an, te praetermisso, nobis 
jam procedendum erit. 

Ant.—Certe inter amicos; quod ut significarem manus vestras petebam; Caesaris 
autem aspectu paulisper deflectebar. Vobis omnibus benevolus sum, omnes amo: id 
unum peto, ut rationem, qua de causa, in quibus praesertim, Caesar periculosus 
esset, vos mihi reddatis. 

Brut.—Quod si non periculosus, immane profecto hoc spectaculum foret. Sed pro 
certo cape, Antoni, rationes facti nostri eam in se vim habere, ut, etiamsi Caesaris 
filius esses, tibi satisfacturae sint. 

Ant .—Nihil aliud peto: jam vero mihi liceat cadaver in Forum efferre, et ex rostris, 
secundum morem, in exequiis loqui. 

Brut.—Licebit, M. Antoni. 

Cass.— Brute, pauca tecum. Quid agis? ne concedas Antonio ut in hisce exequiis 
orationem faciat. Annon intelligis quantum plebem fortasse inflammaturus sit? 

Brut .—Provisum erit, Cassi;—nempe ego primus in rostra ibo, causamque mortis 
Caesaris nostri explicabo. Addam insuper Antonium ex concessu nostro et licentia 

orationem habiturum; nos justa omnia funebria ritusque solennes Caesari libenter 
concedere. Haec nobis plus apud populum profutura, quam in discrimen adductura 
credo. 

Cass.— Dubito quid ex his eventurum sit; mihi non placent. 

Brut.— Age, M. Antoni, Caesaris cadaver tollas; hoc pacto scilicet, ut, orationem 
habens, nos non insimules, Caesarem vero quantumvis laudes; idque permissu 
nostro te facere dicas: quod si nolis his conditionibus uti, tibi ut funus facias omnino 
non concedam. Denique, te ex iisdem rostris, quibus ego, condonari volo. 

Ant.— Esto: nihil amplius peto. 

Brut.—Cadaver igitur componas, et venias. 


[Exeunt. Manet ANTONIUS. 

Ant.—O lutea et cruenta moles, ne mihi succenseas, quod in hos carnifices tuos 
humilem me et mitem gesserim. Jaces, 0 ruina et relliquiae viri, cujus parem 
saeculorum ordo nunquam tulit. Pereat, pereat manus, quae pretiosissimum hunc 
sanguinem effudit! Jam nunc super haec vulnera tua, quae muta tanquam ora, rubris 
hiant labris, quasi linguam vocesque a me petant, vates edo carmen meum. 

In gentem humanam de coelo descendent Dirae: odium intestinum, bellique civilis 
rabies Italiae omni incumbent: strages exitiumque adeo in communi erunt, adeoque 
usitatae rerum omnium horrendae species, ut, infantibus coram oculis jugulatis, 
matres ipsae riserint. Misericordia omnis pietasque sub feritatis consuetudine 
suffocata erit; Caesarisque Umbra—cui comes ibit Ate, tartareis incandescens 
ignibus—ultionem passim exquirens, hos inter fines Imperatoris voce cladem 
proclamabit, Bellonaeque canes in praedam immittet; donec atrox hoc facinus, et 
frustra funus poscentium cadavera supra terras infandum putuerint. 

FAMULUS. 

Ant.— Unus, ut puto, ex Octavianis es? 

Fam.— Ita est, Antoni. 

Ant.— Caesar scripsit ut Octavius Romam veniret. 

Fam.— Litteras accepit; jam in via est: me praemisit ut dicam,-Eheu! Caesar! 

[Aspecto cadavere, stupet. 

Ant.—Tumet tuum cor: abi, indulge lacrymis tuis. Ah! dolor dolorem gignit; ut video 
oculos tuos in fletum solutos, lacrymae et meis obortae sunt. Aisne dominum tuum 
in via esse? 

Fam.— Hac nocte circiter viginti mille passuum ab urbe est. 

Ant.—Ad eum quam citissime redeas, et quid haec dies tulit referas. Romam 
lacrymis plenam, periculosamque; Octavio vix satis tutam. Propera, ut 
quamprimum de his certior fiat. Sed tamen paullisper maneas, donec cadaver in 
Forum asportaverim, atque ibi oratione habita, quid de iniquo horum carnificum 
facinore populus censeat tentaverim. Octavium juvenem secundum rei eventum 
praemonere poteris. Da manum in feretrum. 


[Exeunt, cadavere sublato. 

SCENA II. 

Forum. 

BRUTUS, CASSIUS, CIVIUM turba. 

Cives.— Nobis satisfactum volumus: hoc agite; huic operam date. 

Brut.—Me igitur sequamini, amici, ut audiatis. Tu, Cassi, in alteram viam eas, ut 
populo plus loci sit. Qui me audire malunt, mecum maneant; qui Cassium, eum 
comitentur: nos qua de causa Caesar occisus est rationem publice reddituri sumus. 

Civ. i.—Equidem Brutum audire volo. 

Civ. 2.—Cassium ego; ut sic alterum cum altero conferre possimus. [Exit CASSIUS 
cum parte CIVIUM. 


BRUTUS rostrum ascendit. 

Civ. 3.— Nobilis Brutus in rostro est: favete linguis. 

Brut.— Usque ad finem me patienter audiatis peto. Romani, cives, amici, me causae 
causa audite, et ut audiatis tacete: honoris mei causa mihi credite, et ut credatis 
me pro honesto habete: pro sapientia vestra de me judicate, et ut sapiatis vigilate. 
Si cui prae caeteris ex hoc coetu Caesar carus erat, illi dico Caesarem Bruto nihil 
minus carum. Quod si poscat, unde igitur Brutus in Caesarem insurrexerit, 
respondeo, Non quod Caesarem minus amaret, sed quod Romam magis. Utrum 
mavultis vivo Caesare, vos omnes mori servos; mortuove Caesare, vos omnes vivere 
liberos? Quod me Caesar diligebat, eum ploro; quod felix erat, gratulor; quod fortis, 
honoro; quod ambitiosus, occidi: En! propter amorem, lacrymae; propter fortunam, 
gratulatio; propter virtutem, honor; propter ambitionem, mors. Quis vestrum adeo 
turpis est, ut servus esse malit? Si quis; dicat—ille injuriam a me passus est. Quis 
ita barbarus, ut Romanus esse non curet? Si quis; dicat—ille injuriam a me passus 
est. Quis adeo vilis, ut Patriam non amet? Si quis; dicat—ille injuriam a me passus 
est. Respondeatis; responsum expecto. 

Cives.— Nemo omnium, Brute, nemo. 

Brut.—Ne mo igitur injuriam a me passus est. Ego nihil gravius in Caesarem egi, 
quam quod vobis in Brutum liceret. Causa et ratio mortis ejus in tabulis Capitolinis 
inscriptae sunt: gloria ejus nihil imminuta; delictis, propter quae mortem subiit, nihil 
in pejus exaggeratis. 


ANTONIUS, aliique cum cadavere. 

Ecce ejus cadaver; Marcumque Antonium qui funus facit: ille facti insons, facti 
tamen pretio, aequo in republica loco, potitur. Qui quidem jam vestrum omnium est. 
Denique, hoc vobis promitto, me eodem gladio, quo in Caesarem, amicissimum 
meum, Patriae causa usus sum, in me ipsum, si poscat Patria, usurum. 

Cives.— Vivas, Brute, vivas, diu vivas. 

Civ. 1.— Domum triumphantis more eum deducamus. 

Civ. 2.—Statuam ei, sicut avis ejus, ponamus. 

Civ. 3.—Caesaris locum sibi habeat. 

Civ. 4.— Quodcunque in Caesare coronam meruerit, id jam in Bruto coronandum 
puto. 

Civ. i.—Domum cum acclamatione deducamus. 

Brut.— Quirites, cives mei,- 

Civ. 2.—Favete linguis, tacete; Brutus loquitur. 

Civ. 1 .—Taceant omnes. 

Brut.—Liceat, amici, ut solus discedam: vos autem, si me amatis, hic cum Antonio 
manete: Caesari, quodcunque mortuo decet, permissu nostro, dicturus est, benigne 
audiatis. Obsecro vos, ne quis vestrum abeat, donec Antonius finem fecerit. 

[Exit BRUTUS. 


Civ. i.—Maneamus, ut M. Antonium audiamus. 

Civ. 2.—In rostrum eat: eum audire placet:—ascendas, nobilis Antoni. 

Ant .—Bruti nomine vobis gratias ago. 

Civ. 4.— Quid de Bruto ait? 

Civ. 3.—Bruti nomine nobis gratias agit. 

Civ. 4.— Caveat ne quid hic contra Brutum dicat. 

Civ. i.—Caesar iste tyrannus erat. 

Civ. 3.—Procul dubio: felix Roma quae isto liberata sit. 

Civ. 2.—Favete: quid Antonius possit dicere audiamus. 

Ant,—Quirites optimi,— 

Cives.— Tacendum! audiendum. 

Ant.— Amici, Cives, Quirites, commodate mihi aliquantisper aures vestras: adsum ut 
efferam Caesarem, non ut laudem. Quae male homines fecerint, mortuis supersunt; 
quae bene, simul cum ossibus sepulcro abscondi solent. Haec Caesaris sors esto. 

Nobilis noster Brutus Caesarem ambitiosum ait: quod si ita esset, gravissimum ejus 
delictum fateor: gravissimam certe Caesar poenam luit. Hic, concedentibus Bruto 
aliisque, (honestus Brutus, honesti omnes) adsum ut in Caesaris exequiis pauca 
loquar. Ille mihi amicus erat; justus et fidelis mihi: sed Brutus ambitiosum ait; et 
Brutus vir honestus est. Multos bello captos Caesar Romam reduxit; quibus 
redemtis, aes in publicum invexit. Hoccine ambitiosi erat? Si quando plebs lugebat, 
flebat Caesar: ambitiosi, ut opinor, durior materies est: ambitiosum tamen Brutus 
ait; et Brutus vir honestus est. Vidistis omnes me in Lupercalibus regiam coronam 
Caesari ter obtulisse, quam ille ter repudiavit: hoccine ambitiosi erat? Ambitiosum 
tamen Brutus ait; et Brutus profecto honestus est. Non, ut Bruto contradicam, 
loquor, sed ut, quae ipse certus scio, vobis proferam. Vos omnes hunc olim jure 
amabatis: quid vetat quin nunc ploretis? 0 Sanitas, in bestias confugisti: Gens 
humana insanit: patiamini, precor; cor meum in feretro isto cum Caesare est: dum 
redierit, tacendum. 

Civ. i.—Hujus verba, ut opinor, non parvam in se vim habent. 

Civ. 2.—Si vis rem recte perspicere, injuriosissime isti in Caesarem. 

Civ. 3.— Aisne? Equidem vereor ne pejor quisquam Caesaris in locum successurus 
sit. 

Civ. 4.—Coronam repudiavit: quid vultis? certe non ambitiosus erat. 

Civ. i.—Quod si ita est, sunt qui graves poenas luituri sunt. 

Civ. 2.—Aspicite Antonii nostri faciem; ut lacrymis deformatur! 

Civ. 3.—Nemo Romanorum Antonio honestior. 

Civ. 4.— Favete linguis, iterum loquitur. 

Ant.— Heri, dictum Caesaris universo orbi terrarum praevalebat: hodie hic jacet: 
nemo jam ita humilis est ut eum non despiciat. 0 rm amici! si animos vestros ad 
iram tumultumque instigare vellem, injuste in Brutum agerem, injuste in Cassium, 
quos vos omnes honestos esse satis scitis. Non ita agam: mallem potius in 
mortuum istum, mallen in meipsum, mallem in vos injuste agere, quam in istos 
honestos viros. Sed manu teneo chartam, symbolo Caesaris impressam; in armario 
ejus a me repertam; Caesaris testamentum est. Si plebs hoc semel explicatum 
habuerint, (quod, pace vestra, non sum ego explicaturus,) in mortui Caesaris 
vulnera oscula imprimerent, sacroque ejus sanguine mappas imbuerent; immo 
etiam unum ex capite ejus capillum in memoriam precarentur, ut, morituri, pueris 
pro pretiosissimo legarent. 

Civ. 4.— Audiamus testamentum: lege, M. Antoni, lege. 

Omnes.— Testamentum, testamentum! Caesaris testamentum audire nobis placet. 

Ant.—Date veniam, amici; non licet ut legam. Non ausim palam dicere quantus 
esset in vos Caesaris amor. Non ligna—non saxa estis—homines estis; et cum 
homines estis, hoc Caesaris testamentum vos ad incendia et insaniam instigaret. 
Vos Caesaris haeredes esse melius non novisse. Si enim noveritis, eheu! quid 
eventurum foret! 

Omnes.— Lege testamentum; jubemus, Antoni; legendum Caesaris testamentum. 

Ant.— Date veniam, date paullulum morae. Fando talia ultra metam certe jaculatus 
sum. Vereor ne honestos istos viros injuria affecerim, quorum sicae Caesarem 
percusserunt: immo multum vereor. 

Civ. i.—Proditores isti: non honesti. 

Civ. 2.—Testamentum! testamentum! 

Civ. 3.—Scelerati sunt; sicarii. 

Ant.— Mene igitur cogetis ut legam! Primo tamen circumstetis cadaver Caesaris, ut, 
qui hoc fecerit testamentum, vobis ostendam. Descendamne e rostro? licetne? 

Omnes. —Descendas. 

Civ. 2.—Licentiam damus. 

Civ. 3.— A feretro et cadavere paullulum distandum est. 

Civ. 4 .—Date locum Antonio, nobilissimo Antonio. 

Ant .—Ne me urgeatis; date locum, precor. 

Omnes .—Date locum, date locum. 

Ant.— Si lacrymae vobis insunt, date lacrymis viam. Agnoscitis omnes hanc togam: 
memini ego quo tempore eam primum induit Caesar: aestivo quodam vespere, in 
praetorio; quo die Nervios debellarat. Ecce! hac Cassi mucro penetravit: ecce! illae 
quantum foramen fecit invidus Casca. Hac autem bene dilectus Brutus percussit: 
abstractoque ejus exsecrando ense, videte, quanto impetu Caesaris sanguis secutus 
est; quasi foris properaret, ut sciret num Brutus esset qui tam inhumaniter 
pulsaret; Brutus enim, uti scitis, Caesari divus erat. Testor vos, immortales Dii, 
quantopere eum diligebat Caesar! Proh ictum omnium inhumanissimum! illico, ut 
Brutum manus inferentem vidit, qui proditorum tela sustinebat, ingrato hujus animo 
succubuit. Tum ruptum cor eximium; togaque capite involuto, ad pedes statuae 
Pompei, quae tota, dum caedes ageretur, sanguinem exsudabat, magnus Caesar 
procubuit. 0 qui casus ibi erat, Quirites! Ibi ego, ibi vos, ibi nos omnes simul 
procubuimus, triumphante super nos Proditione cruentis manibus. 

Ah! adsunt lacrymae; qui sit in vobis pietatis morsus agnosco. 0 gratae lacrymae! 
pia corda! Quid! fletisne, cum non nisi vestem Caesaris nostri dilaniatam intuemini? 
En ipsum! ipsius stragem et ruinam, proditorum opus! 

Civ. l.—O miserrimum spectaculum! 

Civ. 2.—Eheu, nobilis Caesar! 

Civ. 3.—0 diem funestissimum! 

Civ. 4.—0 proditores, 0 sicarii! 

Civ. l.—O cruentissimum facinus! 

Civ. 2.—Ultionem poscimus, ultionem: ite,—agite,—exquirite,—incendite,—occidite! 
—ne quis istorum supersit. 

Ant.—Amici mei.— 

Civ. 1.— Tacete, audite nobilem Antonium. 

Civ. 2.— Audibimus; sequemur; cum Antonio moriemur. 

Ant.—MT boni, mi amici, procul absit ut verba mea vos in tantum seditionis vorticem 
praecipitent. Qui hoc facinus fecerunt viri utique honesti sunt: quaenam fuerint suae 
cuique simultates, quae ut facerent impulerint, ego prorsus nescio; sagaces autem 
iidem et honesti: et vobis procul dubio satisfacturi sunt. 

Non adsum, amici, ut corda vestra surripiam; non ego sicut Brutus, orator sum: 
sed, uti omnes bene scitis, rudis, simplexque, amici mei amantissimus; quod bene 
norunt qui mihi hanc publice loquendi licentiam permiserunt. Non enim mea sunt, 
neque ingenium, neque verba, neque dignitas, neque actio, neque vox, neque 
elocutio, ut hominum affectus excitare possim. Nihil in me est nisi aperte et directo 
loqui. Vobis quae vobismetipsis nota sunt refero; Caesaris nostri vulnera ostendo, 
muta, tristissima ora, et pro me eloqui jubeo. Quod si ego Brutus essem—Brutus 

Antonius—staret hic Antonius, qui ab imo praecordia vestra commoveret, et singulis 
Caesaris vulneribus linguam insereret, quae ipsos Romae lapides in seditionem 
tumultumque evocaret. 

Cives.— Nulla in nobis mora erit. 

Civ. i.—Bruti domum incendemus. 

Civ. 3.—Ite, venite, conjuratos deprehendamus. 

Ant.— Mihi auscultate iterum tamen, Quirites. 

Cives.— Taceamus! audiamus Antonium, nobilissimum Antonium. 

Ant.— Quid vultis, amici; quid agitis? Nonne vos hoc etiamnum latet qua de causa 
Caesar tam bene de vobis meruerit? Quid! ignoratisne? Idcirco dicendum est. 
Testamentum vobis ex mente excidit, ut videtur. 

Cives.— Verum ait: commorandum est dum legatur. 

Ant.— Ecce testamentum, Caesarisque symbolum. Imprimis, singuloque cuique civi 
Romano septuaginta drachmas dat. 

Civ. 2.—0 Caesarem nobilissimum! ut caedes ejus primum nobis ulciscenda est? 

C/V. 3.—0 Caesarem generosum, vere regium! 

Ant.—Patiamini aliquantisper, precor. 

Cives.— Taceamus, taceamus. 

Ant.—Omnes praeterea hortos suos, arbustae, pomariaque nova cis Tiberim, in 
usum et recreationem publicam, vobis haeredibusque vestris in perpetuum legat. 
Eccum, verum amicum! eccum, Caesarem vestrum. Quando ullum invenietis parem? 

Cives.— Nunquam, nunquam:—hinc, hinc vos abripite, Quirites. Cadaver in sacro 
loco comburemus; taedisque a pyra raptis proditorum domos incendemus. Corpus 
tollite. 

Civ. 2.— Ite, ferte ignem. 

Civ. 3.—Scamna evellite. 

Civ. 4.— Sedilia, fenestras, quidquid ad manum venit. 

[Exeunt CIVES, cadavere sublato. 

Ant.— Factum est: currat opus. Ate, carceribus effusa es!—jam effraenis ruas? 

FAMULUS. 

Fam.— Domine, Octavius jam nunc Romam advenit. 

Ant.— Ubinam est? 

Fam.— Ille Lepidusque domi Caesaris sunt. 

Ant.—Voo confestim visum. Fortuna laeta est et benigna, ut videtur: eo animo ut 
nobis quodcunque velimus largiatur. 

Fam.— Audivi ex Octavio Brutum Cassiumque per urbis portas, equis concitatis, et 
quasi metu insanos, effugisse. 

Ant. —Ad aures venerat, ut opinor, quomodo populus a me commotus est. Duc me 
ad Octavium. 


SCENA III. 

Via quaedam. 

CINNA Poeta. 

Cin.— Hac nocte somniabam me cum Caesare ccenare; mens mea infaustum aliquod 
praesagit. Foris ire vix placet; cogor tamen quodammodo invitus. 

CIVES. 

Civ. i.—Quid nomen tuum? 

Civ. 2.—Quorsum viam facis? 

Civ. 3.— Ubi habitas? 

Civ. 4.— Maritus, an coelebs? 

Civ. 2.— Statim cuique nostrum respondeas— 

Civ. l.—Et brevissime— 

Civ. 4.— Et prudentissime— 

Civ. 3.— Et verissime—caveas ut verissime. 

Cin.— Quid nomen meum? quorsum eo? ubi habito? maritus, an coelebs? Ut cuique 
respondeam, statim, brevissime, prudentissime, verissime. Prudentissime igitur, 
non sum maritus. 

Civ. 2.—Quasi dicas maritos omnes stultos esse;—hujus ergo vapulabis, ut opinor. 
Age, statim— 

Cin.— Statim; ad Caesaris funus eo. 

Civ. i.—Amicus, an inimicus? 

Cin.— Amicus. 

Civ. 2.—Quantum ad hoc, satis ist. 

Civ. 4.— Jam de domo,—age, brevissime— 

Cin.— Brevissime; prope Capitolium est. 

Civ. 3.— Quid nomen tuum? verissime— 

Cin.— Verissime; Cinna est. 

Civ. 1—Divellamus, discerpamus; unus ex conjuratis est. 

Cin.— Non ego. Cinna sum poeta, Cinna poeta sum. 

Civ. 4.— Satis est. Malos versus facit; malorum carminum ergo discerpendus est. 

Civ. 2.—Cinna nomen est; satis est; nomine ex corde evulso, discedat si velit. 

Civ. 3.—Divellite, discerpite. Ite, taedas ferte, taedas ignemque. Hinc in Bruti, in 
Cassii, domum; utramque, omnes, incendite. Alii Decii, alii Cascae, alii Ligarii 
domum; ite; properate. 


[Exeunt. 


ACTUS IV. 


SCENA I. 

Atrium in AEdibus ANTONIANIS. 

ANTONIUS, OCTAVIUS, LEPIDUS. 

Ant.— Ergo hi omnes proscribendi sunt. En! cujusque nomini stigma suum letale. 
Oct.— Insuper his, et frater tuus, Lepide: aisne? 

Lep.— Aio. 

Oct.— Stigma ad nomen ejus, Antoni. 

Lep.—Hac conditione, quod et Publio, sororis tuae filio, Antoni, detur locus suus in 
libello nostro. 

Ant.— Fiat: ecce! stigmate eum damno. Tu autem, Lepide, jam Caesaris domum eas, 
et tecum testamentum referas. Quomodo aliquid ex legatis imminui possit ratio 
nobis ineunda est. 

Lep.—\l osne hic inveniam? 

Oct.— Vel hic, vel ad Capitolium. [ Exit LEPIDUS. 

Ant.— Levis iste; nullius pretii vir: tabellarii vice dignus qui fungatur. Decetne, 
putas, Octavi, istum, terrarum orbe in tres partes diviso, unam pro sua habiturum 
esse? 

Oct.— Scilicet ipse auctor eras; et quae in fatali isto libello nostro nomina inscribenda 
essent ex istius suffragio inscribi tu contentus eras. 

Ant.— Junior es, Octavi; senior ego. Animadvertas velim—honores quos in istum 
cumulamus, (eo consilio ut invidiae onus vice nostri ipsorum ferat,) ille, uti asinus 

aurum, portaturus est; sub pondere gemens sudansque; ductus actusve quocunque 
tu et ego viam indicaverimus; donec, facto itinere, et nummis istuc, ubi nobis 
placet, deductis, onus a tergo amovebitur; et eum veluti asinum, vacuum, soluto 
collo, dimittemus, ut ventilet aures, et herbam in aperto quaerat. 

Oct.— Fac quod voles: miles tamen fortis et expertus est. 

Ant.— Hoc et equi mei est, Octavi; cui in idipsum largiri pabulum soleo: quem in 
pugnam ire in gyros, rectave currere, vel immotum stare, doceo; corporis ejus 
motibus arbitrio meo conformatis. Ide fere dicendum de Lepido nostro: docendus et 
informandus est, gubernandus, agendus. Cerebrum vel omnino nullum, vel sterile, 
habet. Artes alienas, mores, exempla, quoad potest, depascitur; quibus jam 
obsoletis abjectisque ab inventoribus, pro novis et sibimet ipsi excogitatis utitur. Ne 
in isto moremur, nisi ut in mancipio nostro. Nunc autem de gravissimis rebus 
consulendum, Octavi. Brutus Cassiusque copias conducunt: oportet quam citissime 
iis obviam eamus. Foedere igitur inter nosmet ipsos icto, conciliandi amici, copiaeque 
a nobis etiam totis viribus undique contrahendae; deliberandum insuper quomodo 
operta discrimina magis pateant, aperta defendantur. 

Oct.— Hoc agamus, Antoni; nos enim jam tanquam in saltu sumus, canibus undique 
circumlatrantibus; et vereor sane ne sint, qui, dum nobis vultu arrident, corde mala 
quamplurima comminiscantur. 


[Exeunt. 


SCENA II. 

Castra ad Sardes. BRUTI tentorium. Tubae. Ex hac parte BRUTUS, LUCILIUS, 
LUCIUS, Milites: ex illa , TITINIUS, PINDARUS. 

Brut.— Consistite, milites. 

Lue.—Date signum: consistite. 

Brut.— Quid habes, Lucili? num venit Cassius? 

Lucii.— Immo jam venit: Pindarus tibi nomine ejus salutem dat. 

[PINDARUS BRUTO litteras reddit. 

Brut.— Amici litterae sunt.—Dominus tuus, Pindare, vel per seipsum, vel per malos 
quosdam ministros, mihi satis causae dedit, ut quaedam facta infecta vellem. Quodsi 
me jam conventurus est, omnia in melius interpretari licebit. 

Pin.—Pro certo habe nobilem dominum meum se, ut semper, quam maxime 
benevolum honestumque tibi comprobaturum esse. 

Brut.—Nullus dubito. Jam pauca tecum, Lucili: dic mihi, quonam modo te acceperit? 

Luc.— Satis comiter quidem et honorifice; nec tamen familiari eo more, et benigno, 
neque ea verborum facilitate quibus olim utebatur. 

Brut.—Amicum modo ardentem, jam frigescentem, depingis. Animadvertas licet, 
Lucili, amorem languescentem et mox defecturum, ut ad coactas quasdam 
blanditias confugiat. Vera simplexque fides artem nescit: insinceri autem equorum 

impatientium more agunt, qui primo cursu superbiunt frenaque indignantur: deinde, 
quum ad calcar ventum est, cristas demittunt, et se pigros et male natos produnt. 
Exercitusne ejus in itinere est? 

Lucii .—Hac nocte Sardibus castra ponunt; peditum pars major, equitatus fere omnis 
Cassium comitantur. 


[Tubae. 


Brut.— Audisne? adest:—lento passu obveniamus. 

CASSIUS, cum suis. 


Cass.— Consistite. 

Brut.—Consistite. Date signum per ordines. 

Mil. i.—Consistite. 

Mil. 2.—Consistite. 

Mil. 3.—Consistite. 

Cass .—Frater nobilissime, me injuria affecisti. 

Brut .—Di superi! testor vos me ne inimicos quidem, quod sciam, injuria afficere; 
quanto minus fratrem? 

Cass.— Gravitas ista tua, Brute, injurias velat; quando autem injuste agis— 

Brut .—Te contineas, precor, Cassi; expostulationes tuas lenius urgeas: indolem 
tuam satis novi: ne coram militibus nostris, quos oportet nos conjunctissimos 
intelligere, rixantium more colloquamur. Quare, hisce paullulum remotis, tu, Cassi, 
mecum in tentorium meum: ibi querelas tuas liberius exponas; ego patienter 
audiam. 

Cass.— Tribunis, Pindare, manda ut cohortes paullulum hinc deducant. 

Brut.— Quin et tu, Lucili. Jam vero nemo in tentorium veniat, consiliantibus nobis. 
Lucius et Titinius aditum custodiant. [ Exeunt. 


SCENA III. 

BRUTI Tentorium. Intervallo quodam LUCIUS et TITINIUS. 

BRUTUS, CASSIUS. 

Cass.— Quod in me injuriose egisti, Brute, vel ex hoc patet: Lucium Pellam, de 
muneribus ex Sardianis nostris acceptis in judicium vocatum, condemnasti; 
litterasque meas, eum, quod mihi notus esset, excusantes, pro nullis habuisti? 

Brut .—Tu in teipsum, Cassi, injuriosus, quod in istius causa te advocatum feceris. 

Cass .—Hisce temporibus parum convenit singulum quodvis delictum accuratius 
notare. 

Brut .—Liceat dicam tibi, Cassi—tu ipse male audis propter cupidam quandam et 
prurientem manum; aiunt te munera tua indignis auro vendere. 

Cass .—Mene cupidum? mene prurientem manum? m Brutus esse, per Deos omnes, 
jam supremum locutus esses. 

Brut.— Quam corruptelam Cassii nomen decoram facit; idcirco Poena suum 
abscondit caput. 

Cass.— Poenam—dicebasne? Poenam? 

Brut.—Martium—Idus memento Martios!—Quonam instigante—nisi Justitia—magnus 
Julius occisus est? Quis inter nos tam vilis ut, nisi Justitia instigante, eum 
percusserit? Quid! unusne nostrum est,—qui hunc primum orbis terrarum virum, 
non ut latronem ipsum, sed quod latronum patronus esset, occidimus;—nosne, 
inquam, manus nostras turpissimo lucro contaminabimus? ingensque gloriae nostrae 
curriculum tam parvi ultro vendemus quantum digitis—ad hunc morem—contineri 
possit? Mallem me canem esse, et latrare lunam quam istiusmodi Quiritem. 

Cass.—Ne me latres, Brute; equidem non patiar; parum tibi convenit me insectari. 
Miles ego plus quam tu belli expertus; aptior qui de patrocinii conditionibus 
judicem. 

Brut.—Non tu, Cassi. 

Cass.— Aio. 

Brut.—Non tu, inquam. 

Cass.—Ne instes mihi; ne me provoces; metuo ne non memet penes fiam: cura 
vitam tuam: ne me ulterius tentes. 

Brut.— Abi, vir levis! 

Cass.—Quid est?—certe male audivi! 

Brut.—Audi tu; dicam enim. Sperasne irae puerili tuae me locum daturum: 
metuamne quod insanus quidam torve me intuetur? 

Cass.—Di superi! Di superi! haeccine me pati! 

Brut.— Immo haecce omnia, et plura his: intus fremas, si vis, donec superbum tuum 
cor dissiliat. I, servis tuis quantum irasci potes ostendas, ut te formident servi. 
Egone locum dabo tibi? Tune a me conciliandus? Mene decet summisso vultu 
ineptos furores tuos patienter ferre? Per Deos! cogam te ut splenis tuis venenum 
exhaurias ipse, etiamsi exhauriendo rumparis. Ex hoc die, dico tibi, Cassi, te, 
quandocunque irascaris, pro joco et ludibrio utar. 

Cass .—Ventumne est ad hoc? 

Brut .—Tu te militem praestantiorem jactas: fac ut probatum habeas; quod si 
probaveris, laetabor ego: quod meum est, gaudeo a praestantoribus edoctus. 

Cass .—Male in me, male in me omnino, Brute; militem seniorem, non 
praestantiorem, dixi: praestantioremne dicebam? 

Brut .—Utrum horum mavis. 

Cass .—Caesar me sic provocare non ausus esset. 

Brut.— Tace, tace; tu non ausus esses eum sic tentasse. 

Cass .—Mene non ausum? 

Brut.— Dico, non. 

Cass .—Mene non ausum? 

Brut.—Non, per Deos, non ausus esses. 

Cass.— Brute, ne amori meo nimium fidas: vereor ne faciam cujus me pcenituerit. 

Brut.— Jamdudum id fecisti, Cassi. Videsis; minae tuae nihil in me valent; ea enim 
virtute me totum involvo, ut, tanquam vana aura, istae me incassum praetervolent. 
Auri quoddam pondus a te, per tabellarios meos, petebam: quippe ut nummos ipse 
turpiter aliunde corradam procul a me est. Per Deos! mallem cor meum in aes 
transmutari, sanguinemque in drachmas guttatim, stillari quam e duris pauperum 
manibus sordidas eorum mercedulas per me injuria extorqueri. Aurum, a te 
inquam, per tabellarios meos, petebam; in stipendia legionibus meis. Tu mihi 
negabas. Hoccine Cassii erat? Ego ne Caio Cassio sic respondissem? Si quando 
Marcus Brutus adeo avarus fiat, ut viles istos calculos in arca conditos suis 
interdicat, ea ipsa hora, Di, omni fulmine vestro Brutum comminuatis! 

Cass .—Ego non negabam. 

Brut.—Negabas, aio. 

Cass .—Non ego:—stultus iste qui responsum meum retulit. Brutus cor meum 
dilaceravit. Amicus amici culpas extenuare debet; Brutus meas exaggerat. 

Brut.—Invitus loquor, tuis in meipsum injuriis coactus. 

Cass.—Me non amas. 

Brut .—Culpas quidem tuas non amo. 

Cass.— Amici oculus culpas tantulas notare nollet. 

Brut .—Nollet adulatoris oculus, etiamsi Olympum superarent. 

Cass.— Veni, Antoni; veni, juvenis Octavi; vosmet de Cassio solo omnium 
ulciscamini: Cassium vitae taedet. Bene dilecto odio est: a fratre lacessitur: servus 
uti reprehenditur: culpa qualibet notata, in tabulis inscripta, memoriae commissa, ut 
illi aliquando in opprobrium objici possit. Eheu! animam meam lacrymando 
exhaustam vellem! Ecce! gladius tibi meus; nudatum pectus: cor intus thesauro 
Pluti carius, auro pretiosius: si Romanus es, cor illud exscindas: ego qui aurum 
negabam, idem cor datum volo: percute ut percussisti Caesarem; te Caesarem 
enim, etiam quum maxime aversabaris, plusquam Cassium dilexisse certo scio. 

Brut.—Ne mihi gladium, Cassi. Ad libitum irae indulgeas: tibi per me licebit. Fac 
quodcunque velis; injuriosus contumeliosusque sis; ego intemperiem dicam. 0 
Cassi, cum agno conjuctus es: iram ille, uti silex ignem, gerit; percussus scintillam 
in breve ostendit, et extemplo refrigescit. 

Cass. —Vixitne Cassius ut Bruto suo jocus et ludibrium fiat, si quando dolor et male 
temperatus sanguis eum irritaverint? 

Brut .—Male et ego temperatus, quum ista dicerem. 

Cass .—Tantum ne concedis? Da manum. 

Brut.— Immo, et cor simul. 

Cass.—0 Brute!- 

Brut .—Quid est, Cassi? 

Cass .—Nonne satis amoris in me habes, ut patiaris si quando fervida ista temperies, 
quam a matre accepi, me ultra modum impulerit? 

Brut.—Satis, Cassi. Quod si posthac Brutum tuum nimis urgeas, ille, matrem tuam 
increpitantem audire putans, tibi locum dabit. [Strepitus intra. 

Poeta.—[Intra .]—Date viam ad duces. Jurgium inter se habent, cui alios interesse 
melius erit. 

Luc .—Non licet. 

Poet .—Mors sola me prohibebit. 


POETA. 


Cass.— Quid vult strepitus iste? quid nobiscum tibi? 

Poet.—Proh pudor! 0 quid erit? Dux a duce magnus amandus. Ne sit vos inter rixa; 
Poeta jubet. 

Cass.— Pol! quam putidos facit Cynicus este versiculos. 

Brut.—Hinc tu, impudens! abi in malam rem! 

Cass.—Ne nimis aegre feras, Brute: suo more agit. 

Brut.— Isti morem geram si quando tempestivus aderit. Quid his ineptissimis cum 
bello? abeat statim. 

Cass.— Abi, quisquis es; confestim abi. 

[Exit POETA. 


LUCILIUS, TITINIUS. 


Brut.— Lucili, Titinique, mandate centurionibus ut in hanc noctem metentur castra. 

Cass.— Ipsi statim huc redeatis; vobiscum Messala adsit. [Exeunt LUCILIUS et 
TITINIUS. 


Brut.— Luci, vinum affer. 

Cass .—Non novi te tantum moveri posse. 

Brut .—0 Cassi, plurimus dolor cor meum aegrum facit. 

Cass.— Quid autem—Philosphia tua nihili est, si quae indies contingunt mala parum 
sustineas. 

Brut.— Nemo tristitiae cedit minus quam ego:—Portia mortua est. 

Cass.— Aisne? Portia! 

Brut.—Mortua est. 

Cass.— Et tu me—importunum—injuriosumque—non illico occidebas! 

0 damnum intolerabile! 0 ima cordis pertentans dolor! 

Quonam morbo? 

Brut.— Mei absentis impatiens, dolensque quod Octavius cum Marco Antonio in 
tantum roboris creverit, (nempe hoc simul accepimus) quodammodo insana facta 
est; semotisque famulis, ignem absorpsit. 

Cass.— Atque ita mortua est? 

Brut.—Scilicet—ita. 

Cass.—0, immortales Di! 


LUCIUS, vinum et lucernas ferens. 

Brut.—Ne plura de illa.—Da cyathum in manum. In hoc, Cassi, si quid inter nos non 
satis amanter intercesserit, id omne sepultum volo. 

Cass.— Tibi propinanti idem sitit cor meum. Poculum corona, Luci: nunquam mihi 
redundabit Bruti amor. 


TITINIUS, MESSALA. 

Brut.—Accedas, Titini:—salve, mi Messala. Jam nunc ad lucernam sedeamus, et 
quid in his necessitatibus agendum sit, consilium capiamus. 

Cass.— Portia, obiistin? 

Brut.—Ne iterum istud nomen, precor te. Messala, ex his litteris intelligo Octavium 
juvenem et Marcum Antonium cum magno exercitu tendere versus Philippos, in nos 
impetum facturos. 

Mess.— Idem ego ex meis litteris. 

Brut.—Ecquid aliud habes? 

Mess.— Octavius, Antonius, Lepidusque centum Senatores proscriptos et majestatis 
condemnatos sustulerunt. 

Brut.— Hac parte meae vix consentiunt; quippe Senatores proscriptos et caesos 
septuaginta ferunt; unum ex iis Ciceronem. 

Cass.— Ciceronem, ais? 

Mess.— Immo—Cicero, unus ex proscriptis, periit. Accepistine epistolas, Brute 
domine, ab uxore tua? 

Brut.— Nullas, Messala. 

Mess.— Nihilne habent de illa litterae tuae? 

Brut.—Nihil, Messala. 

Mess.— Mirum, ut mihi videtur. 

Brut.— Sed quid rogas? tune aliquid de illa? 

Mess.— Non ego, domine. 

Brut.— Romanus es, Messala; mihi verum dicas. 

Mess.— Romanus es, Brute; quod dicam feras. Illa procul dubio mortua est—infanda 
morte. 

Brut.— Ergo, vale, Portia.—Omnibus moriendum, Messala: illam aliquando 
morituram continuo meditatus, mortuam patienter fero. 

Mess.— Ita a magnis mala magna sustinenda sunt. 

Cass.— Equidem, prout tu, quid in hac re philosophum decet edoctus sum; infirmior 
tamen natura mea, quam quae, sicut tua, rem ipsam sustinuisset. 

Brut.— De mortuis satis: jam de vivis. Quid censes? an ad Philippos exercitum 
nostrum confestim ducendum putas, an non? 

Cass.— Non, me judice. 

Brut.—Quare, quaeso? 

Cass.— Pro nobis magis facturum censeo ut hostis nos ultro petat. Sic enim opes 
suas consumet, milites defatigabit, suo ipsius detrimento. Interea nos castra 
tenentes, quiete refecti erimus; indiesque et ad propulsandum et ad agendum 
instructiores. 

Brut.— Argumenta tua gravia esse fateor; haec tamen, ut puto, graviora. Qui inter 
hunc locum et Philippos sunt, vix satis bene in nos affecti videntur, quippe qui 
commeatus inviti suppeditaverint. Hostis, per eos iter faciens, ordines suos 
complere poterit: deinde, amplifactus reparatusque, animosior progredietur: quibus 
omnibus eum destituemus si, ad Philippos ei obviam euntes, hosce in tergo 
tenebimus. 

Cass.— MT frater, verbum velim- 

Brut.— Pace tua—insuper notandum est, nos omne quod nostrarum partium est 
jampridem collegisse; legiones completas esse; et totam rem nostram jam quasi 
maturam: hostem in diem crescere; nobis, in summum jam progressis, periculum 
esse ut mox retrorsum cedendum sit. Quippe in rebus humanis, ut in mari, inest 
aestus: cui si, sursum adhuc fluenti, te commiseris, in Fortunam provectus eris; si 
refluenti, inter vada et angustias nunquam non navigandum erit. Nos jam mari 
pleno invehimur; aestuumque secundum oportet occupemus, ne fiat jactura. 

Cass.— Eamus ergo: ad Philippos cum hoste congediamur. 

Brut.— Nox intempesta nobis colloquentibus obrepsit. Necessitas naturae imperat. 
Somnus tamen brevis esto. Visne plura loqui? 

Cass.— Nihil ego. Valeas et dormias: prima luce proficiscemur. 

Brut.— Vestem domesticam meam, Luci, affer. 

[Exit LUCIUS. 

Valeas, optime Messala;—valeas, Titini;—valeas et tu, nobilissime Cassi! bene 
dormiatis omnes. 

Cass.— 0 carissime frater! male inita est haec nox: ne in futurum quicquam inter 
nos dissidii intercedat. Nonne ita erit, Brute? 

Brut.— Omnia jam optime se habent. 

Cass.— Valeas, domine. 

Brut.— Et tu, mi frater. 

Tit. f Mess.— Bene dormias, domine. 

Brut.—Valeatis omnes. 

[Exeunt CASSIUS, MESSALA, TITINIUS. 
LUCIUS, vestem afferens. 

Vestem mihi. Ubi cithara tua? 

Lue.—In promptu est, domine. 

Brut.—Vocem somno plenam habes: nec mirum, mi puer: diutius vigilasti. Claudium 
voca, et si quis alius prope sit, ut in tentorio meo cubent. 

Luc.— Varro, Claudiusque, adeste. 

VARRO, CLAUDIUS. 

Var.— Quid est, domine? 

Brut.— Vos in tentorio meo cubare velim: forsitan vestrum mihi opus erit ut ad 
Cassium nostrum mittam. 

Var.— Si placet, vigilabimus, ut prompti simus. 

Brut.— Non ita; cubetis, precor: vos fortasse non requiram. Ecce, Luci, librum, quem 
diu quaero, in vestis sinu a meipso positum. [Cubant SERVI. 

Luc.— Certus eram, domine, te istum non im meam manum commisisse. 

Brut.—Veniam peto, mi puer; vix satis memor sum. Potesne graves palpebras tuas 
paulisper relevare, ut breve quoddam melos cithara dicas? 

Luc.— Immo, si placet, domine. 

Brut.—Placet, mi puer; importunior sum; te tamen nunquam non promptum novi. 
Luc.— Officium meum ago, domine. 

Brut.— Officium supra vires non urgendum est. Juventus requiem poscit. 

Luc. —Jam ex somno sum, domine. 

Brut.— Bene est; in somnum mox redibis: non te morabor diu. Si vivam, fortunae 
tuae mihi curae erunt. 

[iPsallit, cantatque LUCIUS. 

0 vox somno plena! 0 letalis Sopor! Virgane tua Lethea puerum meum tangis, in te 
meditantem melos? dormias, mi puer; non ita male in te agam ut somnos 
abrumpam tuos: ne tamen citharam frangas, e manu capiam. Dormias, mi puer. 

Jam ad librum meum:—nonne qua parte legebam obversa pagina est? ecce. [Sedet. 

Umbra C/ESARIS. 

Quam pusilla facta est hujus lucernae lux! Di! quid adest? Incertine oculi mei 
informe hoc spectrum fingunt? Jam me invadit. Speciesne vera, an vana es? 
Divusne, Divorum nuntius, an ex Erebo Daemon, qui sanguinem meum congelas, et 
crines stare facis? Dic mihi qui sis. 

Umb.— Genius malus tuus, Brute. 

Brut.—Quare ades? 

Umb.— Ut moneam te Philippis me visurum. 

Brut.—Bene est; ergo te iterum videbo? 

Umb.— Scilicet— Philippis. 

[Evanescit Umbra. 

Brut.— Esto: te Philippis videbo. Quid! statim ut in me redeo, evanescis. Male 
ominate Daemon, plura tecum loqui vellem.—Puer! Lucius! Varro! Claudius! 
Expergiscamini! Claudius! 

Luc.— Chordae discordes, domine. 

Brut.—Se adhuc citharam pulsare putat. Expergiscere, Lucius. 

Luc.— Quid est, domine? 

Brut.— Somniabasne, Lucius, qui clamitares tantum? 

Luc.—Me clamitasse non novi. 

Brut.— Clamitabas tamen. Videbasne aliquid? 

Luc.— Nihil, domine. 

Brut.— Iterum dormias.—Heus tu! Claudius! expergiscere. 

Var.— Domine. 

Claud.— Domine. 

Brut.— Quare in somno tantum clamabatis? 

Var., Claud.— Clamabamusne nos, domine? 

Brut.— Certe: videbatisne aliquid? 

Var.— Equidem nihil, domine. 

Claud.— Nihil ego. 

Brut.—Ite, salutate Cassium fratrem meum: ut castra primo mane moveat: ipsi 
sequemur. 

Var., Claud.— Factum erit, domine. 


ACTUS V. 


SCENA I. 

Campus ad Philippos. 

OCTAVIUS, ANTONIUS, cum suis. 

Oct.— Evenit uti sperabam, Antoni. Tu aiebas hostem in campum non descensurum; 
sed colles et loca edita obtenturum. Quod aliter se habet. Adsunt, ordinibus in 
praelium dispositis, et nos ad pugnam ultro provocantes Philippis manus conserere 
jubent. 

Ant.—V ah! cum intimo eorum corde versor: consilia non me latent: mallent omnino 
non hic esse: sed, quum non aliter licet, animorum cum ostentatione quadam 
descendunt; nobis opinionem virtutis insinuantes: sed frustra. 

NUNTIUS. 

Nunt.— Accingamini, duces: hostis aciem viribus magnis instruit, vexillo ad pugnam 
jam proposito: statim confligendum erit. 

Ant.— Octavi, in plano campo legiones tuas presso pede ad sinistram ducas. 

Oct.— Dextra ego, sinistra tu. 

Ant.— Quid est ut, imminente pugna, mihi sic refrageris, Octavi? 

Oct.— Non refragor tibi; sed ita factum volo. 

Tubae. BRUTUS, CASSIUS, cum suis ; LUCILIUS, TITINIUS, MESSALA, aliique. 
Brut.— Stant loco, et verba volunt. 

Cass.— Consistant milites, Titini: nobis procedendum est, ut verba faciamus. 

Oct.— M. Antoni, annon pugnae signum dabimus? 

Ant.—Minime, Octavi; prius verbis respondendum est. Locum date, milites; duces 
colloqui volunt. 

Oct.— Exspectate signum. 

Brut.— Priusne verba, Quirites? 

Oct.— Non quod nobis, sicut vobis, verba placeant magis. 

Brut.— Et tamen bon verba verberibus malis anteferenda, Octavi. 

Ant.— Attamen tu, Brute, cum verberibus malis bona verba conjugis. Testis sit cor 
Caesaris tua manu perfossum, dum clamabas, "Salve, Caesar, bene valeas." 

Cass.— Quae vis in verberibus insit tua manu datis, Antoni, adhuc latet. Quod ad 
verba tua, Hyblaeas apes spoliant, et meile orbas faciunt. 

Ant.— Non aculeis tamen. 

Brut.— Immo, aculeis et stridore simul. Apum enim morem imitaris, Antoni, prius 
stridore quam aculeo, usus. 

Ant.—Non sic vos, sicarii, cum turpissimi enses vestri in latere Caesaris inter se 
colliderentur. Vestra erant tum simiarum sannitus, blanditiae canum, servorum 
adulatio, osculis in Caesaris pedes impressis: haec inter execrandus iste Casca, vilis 
catuli instar, a tergo Caesarem percussit. Proh adulatorum gregem. 

Cass.— Adulatorum!—Hoc in te redit, Brute. Lingua ista non haec jactare hodie 
habuisset, si mihi auscultasses. 

Oct.— Age, age, ad rem: si disputando sudamus, probando, sanguis ex sudore erit. 
Ecce, ensem in conjuratos strictum! Ecquando in vaginam rediturus est? Haud 
prius, quam, aut tribus istis et viginti Caesaris vulneribus plenissime satisfactum 
fuerit, aut alter Caesar proditorum gladiis succubuerit. 

Brut.—Nullos per proditores, Caesar, moriturus es, nisi per quos tecum ipse ducis. 
Oct.— Spero quidem; nempe non natus sum ut Bruti gladio peream. 

Brut.— 0 juvenis, si generis tui nobilissimus esses, nulla tibi mors honestior. 

Cass.— Ecce puerum iracundiorem, cum mimo quodam et comissatore conjunctum! 
Ant.— Cassius semper idem! 

Oct.— Age, Antoni, eamus. Vos, proditores, ad bellum internecivum provocamus: 
hoc ipso die, si vultis; si non, statim ut vobis satis animi erit. 

[Exeunt OCTAVIUS, ANTONIUS, cum suis. 

Cass.— Furant venti, intumescat mare, solvatur navis! Ingruit procella; jacta alea 
est. 

Brut.—Heus tu, Lucili! verbum tecum. 

Lucii.— Adsum, domine. 


[Seorsim loquuntur. 


Cass.— Messala,— 

Mess.— Quid vult dux meus? 

Cass.— Hic meus natalis dies, Messala; hoc die Cassius natus est. Da manum, 
Messala. Testor te, me—sicut Pompeius noster—omnem libertatem nostram in uno 
proelio invitum periclitari. Novisti me olim Epicuro et philosophiae ejus consensisse. 
Jam opinionem muto; portentisque partim ut credam adducor. Proficiscentibus enim 
nobis ex Sardibus, primo vexillo nostro duae ingentes aquilae insidebant, quae ex 
ipsis militum manibus carnem devorabant; nos autem usque ad Philippos comitatae, 
hoc ipso mane avolaverunt: earum vice corvi, cornices, accipitresque nos 
supervolant, et, ut qui mox praedae fuerimus, despectant. Horum subter umbras, 
quasi subter aulaea palliumque funebre, exercitus noster jacet, veluti in mortem 
designatus. 

Mess.— Ne ita credas. 

Cass.— Equidem non omnino credo; nempe fidenti animo sum, et in omnia 
discrimina parato. 

Brut.— Esto, Lucili. 

Cass.— Brute nobilissime, Di nobis hodie fausti sint, ut, parta pace, annos in senium 
una amantissime producamus. Sed cum res humanae fere incertae sunt, pessimo 
providendum est. Si hoc proelio vincemur, hodiernus hic sermo supremus noster 
erit. Tu, quomodo tuum agere instituisti? 

Brut.—Scilicet secundum istam philosophiae legem, quae jussit ut Catoni mortem 
sua ipsius manu conscitam in vitium darem. Etenim puto, nescio qua ratione, timidi 
et turpis esse, futuri metu, vitae terminum praevenire. Quare patientia me involvo, 
ut Deorum—qualescunque sint qui mortales regunt—voluntatem expectem. 

Cass.— Ergo contentus eris, si hodie vincemur, per Romae vicos triumpho duci. 

Brut.—N on ita, Cassi, non ita: ne tu, nobilis Romane, ne tu Brutum putes unquam 
in vinculis Romam rediturum. Brutus animosior quam qui hoc pati possit. Jam vero, 
hoc ipso die, opus Idibus Martiis institutum complendum est. Dabiturne nobis post 
hunc diem una esse incertum est. Jam nunc igitur in aeternum valedicamus; 
aeternum aeternumque vale, Cassi. Cras, si una erimus, laetabimur; si non, bene erit 
ita nos dixisse "vale." 

Cass.— Et tu aeternumque vale, Brute. Cras si una erimus, certe laetabimur; si non, 
optime profecto erit ita nos dixisse "vale." 

Brut.— Eia age; ad rem. 0! qui hujusce diei exitum praesentire possit! Sufficiat 
tamen quod aliquando exiturus sit: exitus tum in luce erit. Ohe! ad pugnam! 

[Exeunt. 


SCENA II. 

Campus. Strepitus pugnae. 

BRUTUS, MESSALA. 

Brut.— Da fraena, Messala, da fraena; jussa mea legionibus ex altera campi parte 
dispositis quam citissime feras. [ Strepitus pugnae. 

http://www.gutenberg.org/files/46768/46768-h/46768-h.htm 48/60 



30/01/2019 


The Project Gutenberg E-text of Julius Caesar, by Henricus Denison 


Statim aggrediantur; nempe alam Octavii jam labare sentio, et subito impetu 
profligari posse. Da fraena, Messala, da fraena; nostri statim procurrant. 


SCENA III. 

Campi pars altera. Strepitus pugnae. 

CASSIUS, TITINIUS. 

Cass.— Eheu! ecce, ecce, Titini, turpissimi isti diffugiunt! Meis ipse hostis factus 
sum. Centurionem istum e nostris terga dantem occidi, aquilamque ex manibus 
eripui. 

Titin.—0 Cassi, Brutus nimis propere signum dedit; qui, cum Octavi aciem 
perrupisset, incautius invectus est. Tum rapere et spoliare milites: nos ab Antonio 
interea concludimur. 


PINDARUS. 

Pind. —Abi, domine, in longius abi. Castra habet M. Antonius. Ocyus abeundum est. 

Cass.— In hoc colle satis absumus. Aspice, Titini; tentoria ista, ignibus confusa— 
nostrane sunt? 

Titin.—Nostra, domine. 

Cass.— Si me amas, Titini, in equum meum insilias; pressisque calcaribus, ad istas, 
quas jam indico tibi, turmas accedas, revertarisque ut sciam amici, an hostes sint. 

Titin.—Dicto citius, domine. [Exit. 

Cass.— Tu, Pindare, in collem istum, altius: natura hebetiores oculi mei. Titinium 
observa, et quo modo res per campum eat, mihi refer. [Exit PINDARUS. 

Hoc die natus sum: tempus in se redit. Quae hora initium, eadem finem dabit. Vitae 
cursum peregi. Quid novi, Pindare? 

Pind.— Eheu, domine. 

Cass.— Quid novi igitur? 

Pind.— Titinium video equitatu circumventum; in eum ruunt;—nec assequuntur 
tamen: jam, jam assequuntur; 0 Titinium!—pars equis desiliunt:—ipse desilit:—ah! 
captus est. Audisne? Captum conclamant. [Clamor. 

Cass.— Descendas; nihil ulterius visum velim. 0 me ignavissimum, qui tamdiu 
vixerim, ut coram oculis captivus factus sit optumus meus! 

PINDARUS. 

Huc, mi bone; in Parthia a me captus pro vita reddita jurasti, quodcunque olim a 
me jussum foret, te pro virili suscepturum. Jam nunc jusjurandum exsolvas: jam 
nunc liber fias. Ensem hunc bonum cape: eo Caesaris latus a me perfossum est: eo 
pectus meum tu perfodias. Ne respondeas: capulum prehende, et dum facies mea, 

uti nunc obvelata est, in me cuspidem converte. Jam ultus es, 0 Caesar, eodem, quo 
periisti, ferro. 


[Moritur. 

Pind.— Liber sum: nollem tamen, modo ausus essem. 0 Cassi, procul hinc Pindarus 
exui ibit, ubi nemini Romanorum unquam obvius erit. [Exit. 

TITINIUS, MESSALA. 

Mess.— Hae modo belli vices, Titini; Octavius a Bruto, uti Cassius ab Antonio, 
profligatus est. 

Tit.— Cassio nostro hoc magno solatio erit. 

Mess.— Ubinam illum relinquebas? 

Tit.— In hoc colle, dolore gravatum, cum Pindaro suo. 

Mess.—Nonne ille est qui ibi humi jacet? 

Tit.— Jacet, ut qui mortuus. 0 cor meum! 

Mess.— Nonne ille est? 

Tit.— Nequaquam, Messala. Fuit Cassius; non est. 0 sol, qui sanguineo infectus 
rubore, mox occasurus es, sic Cassii dies in rubro ipsius sanguine occasum habet. 
Sol Romae occidit! Noster occidit dies! instant tenebrae, frigora noctis et pericula. De 
rebus nostris actum est. Desperata salute mea, mortem sibi conscivit. 

Mess.— Fortuna nimis cito desperata, jacet. 0 infelix Error, Dolore orte! quam tuum 
est, propensis usque ad falsa hominum animis, vana pro veris commendare. Error, 
conceptu facilis, nunquam ad partum felicem perducte, genitricem ipsam 
parturiendo occidis. 

Tit.-Ohe, Pindare! ubi es? Pindarum voco. 

Mess.— Vide, si possis, ubi sit, Titini. Ipse Bruto nobili obviam eo, aures ejus verbis 
meis trajecturus, tela veneno tincta, Bruti aures libentius admitterent quam quae 
nuntiatum eo. 

Tit.— Statim eas, Messala, ego Pindarum quaero. 


[Exit MESSALA. 

0 fortissime Cassi, quid me speculatum dimisisti? Ego autem—nonne tuos conveni, 
qui capiti meo hanc victricem coronam imposuere, ut tibi ipsi redderem? Quid, 
nonne acclamationes audiebas? Eheu, omnia male interpretatus! Etiam nunc tamen 
coronam fronte geras; tibi enim reddendam jussit Brutus tuus—Bruti jussum ago. 
Adsis, Brute, propere adsis, ut videas quanti ego Caium Cassium aestimaverim. Dii 
veniam date:—Romanum ago: veni, Cassii ferrum; corTitinii exquiras. 


[Moritur. 

Pugnae strepitus. MESSALA, BRUTUS, CATO junior, STRATO, VOLUMNIUS, 

LUCILIUS. 

Brut.— Ubinam, ubinam, Messala, jacet corpus? 

Mess.— Ibi jacet; Et juxta Titinius qui casum plorat. 

Brut.— Titinius ipse supinus jacet. 

Cato.— Occisus est. 

Brut.— 0 Juli Caesar, adhuc viges. Tua terras pervagatur Umbra, et nostros ipsorum 
enses in nostra ipsorum viscera convertit. 


[Strepitus pugnae procul. 

Cato.— Fortissime Titini! Vide ut Cassium, et in morte, coronaverit. 

Brut.— Supersuntne ex Romanis qui cum hisce conferri possint? Ultime Romanorum, 
valeas. Roma nunquam filium tui similem parere habebit. 0 amici mei, plures a me 
huic mortuo debentur lacrymae quam nunc dare licet. Tempus inveniam, tempus 
inveniam, Cassi. Agamus ergo, in Thasum cadaver missum curemus, ne, exequiis 
inter castra factis, militum animi graventur. Age, Lucili; age, Cato; ad pugnam 
redeamus. Labeo, Flaviusque, aciem instruatis. Jam nona est; proelii fortunam, 
Romani, hoc ipso die iterum tentabimus. 


[Exeunt. 


SCENA IV. 

Campi pars altera. 

Strepitus pugnae. Milites utriusque exercitus inter se pugnantes. BRUTUS, CATO, 

LUCILIUS, cum aliis. 

Brut.— 0 mei, ne cedatis; etiamnum contra hostem stetis. 

Cato.— Quis adeo infamis ut recuset? Ohe quis mecum? Per campum nomen meum 
resonare faciam. Ecce me, Marci Catonis filium, tyrannis inimicum, Patriae amicum. 
Ecce me, Marci Catonis filium; ohe! 


[In hostem incurrit. 


Brut.— Brutus ego, Marcus Brutus; Patriae amicus; ecce Brutum! 

[Exit in hostem incurrens. CATO cadit. 

Lucii.—0 Cato, nobilissime puer, tune etiam?—Esto—dignus Titinii in morte comes, 
dignus Catone patre. 

1 Miles.— Dedas te, ne caedam. 

Lucii.— Dedo, ut caeedas: hos nummos cape ut confestim caedas. Occiso Bruto, tibi 
honor erit. 

1 Miles.— Non licet. Captivum vere nobilem habemus. 

2 Miles.— Ohe! locum date. Dic Antonio Brutum captum esse. 

1 Miles.— Dicam.—Sed ecce Antonium. 

ANTONIUS. 

Brutum habemus, domine; Brutum habemus. 

Ant .—Ubi igitur Brutus? 

Lucii.— Salvus, Antoni; satis salvus Brutus est: tu pro certo habe neminem unquam 
nobilissimum Brutum vivum capturum: Di tantum dedecus ab illo prohibeant! Quod 
si enim aliquando inveneris, vivus sit, mortuusve, Bruto dignus, seipso dignus, 
invenietur. 

Ant .—MT bone, non hic Brutus est: nec minoris pretii tamen. Hunc tuto et comiter 
custodias: mallem tales amicos, quam inimicos. Ite, passim Brutum exquirite, vivus 
mortuusve sit; et de omnibus ad Octavii tentorium referte. [Exeunt. 


SCENA V. 

Campi pars altera. 

BRUTUS, DARDANIUS, CLITUS, STRATO, VOLUMNIUS. 

Brut.—O, quod amicorum reliquum est, in hoc scopulo requiescamus. 

Clit.— Statilius, uti jussus, facem ostendit; nec tamen redit, domine: vel captus, vel 
occisus est. 

Brut.— Huc, Clite, ad me: sedas: apte "occisum" dicis: caedendi tempus est. 
Ausculta, capisne? 

[In aurem ejus. 

Clit.— Egone, rm domine! Non, per Deos omnes, non ego. 

Brut.— Taceas, saltem, taceas- 

Clit .—Mallem meipsum- 

Brut .—Tu jam, Dardani, ausculta. [In aurem ejus. 

Dard .—Mene tale facinus! 

Clit.— 0 Dardani! 

Dard.— 0 Clite! 

Clit.— Quodnam nefas a te petebat Brutus? 

Dard .—Ut eum interficerem: sed vide quam intento animo est. 

Clit.— 0 dominum nobilissimum! Viden? Adeo aegritudinis plenus est, ut ex oculis 
exundet dolor. 

Brut.— Huc, rm Volumni, verbum tecum. 

Votum.— Quid vult dominus meus? 

Brut .—Nempe hoc volo: Caesaris umbra mihi visa est: bis visa—noctu: primum 
Sardibus; dein, hac ipsa nocte, Philippis. Mortis meae horam adesse sentio. 

Votum .—Ne ita, domine. 

Brut.—Adest, Volumni; satis scio. Nonne vides quo in casu simus? hostis nos ad 
fossam compulit: magis decet ultro insilire, quam expectare compellentium manus. 
MT Volumni, meministi nos olim apud scholam condiscipulos fuisse; per veterem 
amorem nostrum obsecro ensem meum fixum teneas, ut in eum memet conjiciam. 

Votum .—Istud vix amici, domine. [Strepitus pugnee. 

Clit.— Fugiendum, domine, fugiendum; nullus jam morae locus. 

Brut.—Valeas;—et tu;—et tu, Volumni. Strato; ah dormiebas;—et tu valeas, Strato. 
Jam mihi praesertim gratulor, sodales, quod quamdiu vixerim, neminem, nisi mihi 
fidelem, cognoverim. Mihi devicto plus gloriae est, quam Octavio et Marco Antonio 
inhonestissima victoria potitis. Bene itaque omnes simul valeatis; paullum abest ut 
Bruti lingua vitam enarrandi finem faciat: nox oculis obrepit: ossa mea, quae in 
hanc horam exoptandam laborarunt, libentissime conquiescent. 

[Pugnee strepitus. Clamant intus. Fuge , fuge. 


Clit.— Fugias, domine, fugias. 
Brut.— Abite; sequar. 


[Exeunt CLITUS, DARDANIUS, VOLUMNIUS. 

Strato, mecum maneas, precor, domino tuo. Bonae tu famae vir, neque profecto 
honoris expers: ensem meum prehendas, faciemque avertas, dum in eum incurram. 
Aisne, Strato? 

Strato .—Primo da manum: valeas, rm domine. 

Brut .—Mi Strato, valeas. Caesar, jam tandem requiescas: 0 quanto promtior in 
meipsum, quam in te, manus mea! 

[Se in ensem conjicit. Moritur. Pugnee strepitus. Victi diffugiunt. 

OCTAVIUS, ANTONIUS, MESSALA, LUCILIUS, cum suis. 

Oct .—Quis iste? 

Mess.— Servus domini mei.—Strato, ubinam dominus tuus? 

Strato .—Non quo tu servitio, Messala. Victoribus se non nisi ad comburendum 
tradit. Brutus a Bruto solo superatur. Bruti mors nemini nisi Bruto gloriae est. 

Lucii .—Haud aliter Brutum inventum decet. Gratias ago, Brute, quod Lucilium verum 
vatem comprobaveris. 

Oct.— Qui Bruti erant nemo non a me acceptus erit. Tune mecum mi bone? 

Strato.— Immo, si Messalae placebit. 

Oct .—Placeat tibi, Messala. 

Mess.— Quonam more mortuus est, Strato, dominus meus? 

Strato .—Ego ensem praetendi; ipse se in aciem conjecit. 

Mess .—Hunc igitur tuorum numero inscribas, Octavi, qui domino meo officium 
supremum reddidit. 

Ant .—Hic istorum omnium nobilissimus Romanus: alii omnes magni Caesaris invidia 
conjuraverunt; solus ille honesto consilio, et pro communi omnium bono, se cum 
caeteris consociavit. Mite ingenium, omnesque vitae ejus ita temperatae partes, ut 
Natura ipsa hunc digito monstrare, et coram omnibus proclamare possit— Ecce— 
Homo fuit! 

Oct .—Hunc igitur, pro ejus virtute, omni cultu, exequiis rite peragendis, 
prosequamur. In tentorio meo hanc noctem corpus, uti milieem decet, summo 
honore componendum curemus. Nostri jam requiescant: deinde eamus, ut felicis 
hujus diei gloriam, uti justum erit, participemus. 


[Exeunt. 


FINIS. 

